Касцёл Святых апосталаў Пятра і Паўла (Граўжышкі) — Вікіпедыя\nКасцёл Святых апосталаў Пятра і Паўла (Граўжышкі)\nКасцёл Святых апосталаў Пятра і Паўла — рымска-каталіцкі храм, які існаваў у в. Граўжышкі (Ашмянскі раён Гродзенскай вобл.).\n54°19′46,72″ пн. ш. 25°50′23,30″ у. д.HGЯO\nКасцёл пад тытулам святых апосталаў Пятра і Паўла заснаваны каля 1495 ці трошкі пазней — у XVI ст. У 1503 Мікалай Бутрым, уладальнік маёнтка, упрыгожыў інтэр’ер святыні. У 1510 сп. Ядзвіга, дачка шляхціца Юрыя Юхновіча, павялічыла пачатковы фундуш. У 1547 касцёльны фундуш павялічыла Ядзвіга Зяновіч. У 1650 на сродкі Яўстафія Кердзея, род якіх валодаў Граўжышкамі з 1641, быў узведзены новы касцёл. Аднак, мяркуючы па фотаздымках ХХ ст., гэтая святыня змяняла знешні выгляд і пазней — у XVIII, XIX, ХХ стагоддзях. У першай палове ХIХ ст. пры касцёле дзейнічала парафіяльная школа.\nІнтэр’ер касцёла, 1930\nУ сярэдзіне ХХ ст. касцёл уяўляў сабою прамавугольны ў плане аб’ём са слаба выяўленым трансептам і шырокай падоўжанай пяціграннай апсідай, фланкаванай дзвюма невялікімі сакрыстыямі. Галоўны фасад, магчыма, калісьці быў дзвюхвежавы, але пры канцы ХIХ ст. яго завяршаў трохвугольны франтон пад невялікай вежачкай накшталт сігнатуркі. Кампазіцыя храма, вертыкальна ашаляваная і ўмацаваная вертыкальнымі сцяжкамі, накрывалася адзіным двухсхільным гонтавым дахам. Інтэр’ер упрыгожвалі тры барочныя алтары і прэзбітэрый. Яны былі перакрыты адзіным люстраным скляпеннем, якое падтрымлівалі дзве калоны, утвараючы бакавыя навы пад плоскай столяй. Папярочная бэлька ў праёме прэзбітэрыя была ўпрыгожана разьбяным рэнесансным арнаментам у выглядзе вінаграднай галінкі. Касцёльны ўчастак абгароджаны бутавым мурам з цаглянай брамай, у правым вугле агароджы змешчана трох’ярусная драўляная званіца.\nПерад II Сусветнай вайной граўжышская парафія налічвала амаль 5500 вернікаў. У 1951 годзе касцёл быў зачынены савецкімі ўладамі і прыстасаваны пад стайню, потым пад збожжасховішча. Апошні ксёндз быў арыштаваны. З часам храм ператварыўся ў руіны, аднак быў аб’яўлены помнікам архітэктуры драўлянага дойлідства з рысамі барока.\nКасцёл у Граўжышках знаходзіўся ў аварыйным стане, у пачатку 2000-х гадоў пацярпеў у пажары, быў зруйнаваны ў сакавіку 2009 года.\nУ 1990-х гады парафія адрадзілася. У 1992 годзе перад мясцовымі могілкамі пабудаваны новы невялікі касцёл з сілікатнай цэглы і асвечаны пад тытулам Маці Божай Ружанцовай. Гэты абраз, які некалі займаў цэнтральнае месца ў галоўным алтары ў старым касцёле, сёння ўсталяваны над алтаром. Таксама ў новым касцёле змешчаны канфесіяналы, лаўкі і табернакулюм са старой святыні. А ролю званіцы выконвае пакуль што старая званіца (трэці ярус страчаны) на старым месцы.\nКасцёл Святых апосталаў Пятра і Паўла (Граўжышкі) на сайце Radzima.org\nУзята з "https://be.wikipedia.org/w/index.php?title=Касцёл_Святых_апосталаў_Пятра_і_Паўла_(Граўжышкі)&oldid=3687846"\nАпошнія змены 28 жніўня 2020 а 19:31\nАпошняе змяненне старонкі адбылося 19:31, 28 жніўня 2020.


Юлія Прасянцова Зімовы настрой\nАпостраф і Мяккі знак лінгвістычная казка\nКолькі радасці ўзнікае на сэрцы, калі выпадае першы снег! Гэта сапраўднае хараство зімы. Прырода пачынае адкрываць сваю сапраўдную зімовую прыгажосць. Усё вакол знаходзіцца ў нейкім чароўным сне. Ад сонца, якое звісае нізка над зямлёй, усё блішчыць і іскрыцца, вочы асляпляе снег, які ад сонечных прамянёў становіцца не белым, а залатым. Калючы мароз і скрыпучы снег зацягваюць нас у таямнічае царства прыроды, з якога не хочацца выходзіць. У гэтым царстве – толькі ты адзін і зіма. І толькі тут можна па-сапраўднаму адчуць і зразумець зімовы настрой Максіма Багдановіча, які вельмі падобны да твайго.\nАднойчы Гукі і Літары заспрачаліся. Галосныя крычалі, што толькі яны сапраўдныя. Зычныя трымаліся сваёй думкі. Мяккія маўчалі. У іх не было сталага меркавання. А глухія… Тыя нікога не хацелі слухаць. На Мяккі знак і Апостраф увогуле ніхто не зважаў. Ці ёсць вы, ці няма вас – ніякай розніцы. Вы нічога не значыце.\nПакрыўдзіліся Апостраф і Мяккі знак і пакінулі алфавіт. Пасля таго, як яны некуды пайшлі, Літары і Гукі склалі сказ: “У гэты дзен адбылася цікавая зява”. Паглядзелі Літары на сказ і ўбачылі, што не хапае Апострафа і Мяккага знака. Сабраліся Літары на свой алфавітны сход і пачалі думаць, што рабіць. Літара А прапанавала адправіцца ўсім на пошукі. Так і вырашылі. Усе атрымалі апісанне Апострафа і Мяккага знака. Паводле гэтага апісання, Апостраф быў апрануты ў бліскуча-сінія штаны і чырвоную майку, а Мяккі знак – у бліскуча-залатых штанах і жоўтай майцы.\nПачаліся пошукі. Праз некалькі гадзін Літара А знайшла ўцекачоў. Аказалася, яны былі непадалёк ад сваёй хаты, у ляску. Літара А доўга прасіла ўцекачоў вярнуцца, і нарэшце Апостраф і Мяккі знак згадзіліся.\nЗноў сабралі алфавітны сход. Як толькі на сход з’явіліся Апостраф і Мяккі знак, сказ адразу змяніўся: “У гэты дзень адбылася цікавая з’ява”. Усе літары папрасілі прабачэння ў Апострафа і Мяккага знака. З гэтага часу ў Алфавіце быў поўны парадак, усе Літары і Гукі пачалі жыць весела і дружна.


Многія мараць пра дом ля ракі або аб маляўнічым прыродным вадаёме невялікіх памераў на участку ці побач з ім.\nІ раптам вашыя мары спраўдзіліся, а разам з імі з'явіліся і праблемы. Размыванне грунту цягам разбурае абзу берага, якая пачынае абсыпацца, становіцца небяспечнай.\nТехническое обслуживание кондиционеров в Омске\nНаша мэта - забяспечыць максімальную якасць абслугоўвання нашых кліентаў, на этапе кансультацыі і продажу, а галоўнае - у працэсе мантажу і эксплуатацыі кліматычнага абсталявання.\nУ апошні час вельмі папулярным стала остеклять гаўбцы і лоджыі. Пры гэтым кожны выбірае найбольш прыдатны для сябе спосаб. Гэта могуць быць пластыкавыя, драўляныя, алюмініевыя аконныя профілі, а таксама безрамной выгляд шклення.\nНа расійскім рынку шматлікія фірмы па шкленні лоджый прапануюць свае прадукцыю і паслугі. Пагаворым аб самых папулярных з іх.\nЛюбы ўладальнік прыватнага дома час ад часу сутыкаецца з неабходнасцю вырабляць дахавыя працы. Ад таго, наколькі якасна яны будуць выкананыя, залежыць тэрмін прыдатнасці даху і ўтульнасць ўнутры дома. У сувязі з гэтым для ажыццяўлення такіх задач важна звярнуцца да прафесіяналаў.\nКампанія, якая вядомая ўсім свеце пад назвай Dorma, уяўляе сабой сямейнае прадпрыемства, якое за сваю векавую гісторыю дарасло да лідэра ў сферы вытворчасці даводчыкаў, мабільных офісных перагародак, мацаванняў шкла, ворных дзвярэй, аўтаматычных дзвярэй, ўваходных груп, фурнітуры для шкла.\nКватэра - гэта асобны свет, у якім можна быць самім сабой. І каб чалавек добра адчуваў сябе ў ёй, усё ў жыллё павінна адпавядаць яго густам. Прайшлі тыя часы, калі дызайн пакояў рабіўся пад адзін капыл. Цяпер можна ў поўнай меры выказаць сябе: камусьці даспадобы ўтульнае гняздзечка, а камусьці - урачыстыя апартаменты. І сёння кампанія Горад Майстроў прадастаўляе паслугі рамонту і аздабленні кватэр на любы густ.\nлёгкі вага канструкцыі,\nмодульныя блокі з ідэальнай геаметрыяй не патрабуюць падганяння і рэзкі,\nхуткі і просты мантаж / дэмантаж без прыцягнення крановой спецтэхнікі сіламі аднаго-двух чалавек,\nунікальныя характарыстыкі вільгацятрываласці, антыкаразійная, устойлівасці да тэмпературных перападаў (ад -30 да +60 градусаў) і ўльтрафіялету,\nмагчымасць устаноўкі на абмежаваных пляцоўках,\nпаўторнае неаднаразовае выкарыстанне (да 300 разоў),\nлёгкае мінімальная ачышчэнне звычайнай вадой без спецыяльных якія чысцяць сродкаў,\nідэальны канчатковы вынік высокай трываласці.\nДом у г. Навакубанск Краснадарскага краю. Абліцаваны дагестанскім каменем з Макегинского даламіту, які мае ўсе ўласцівасці элітнага вырабы: экалагічнасць, натуральнасць, прыемная афарбоўка, незвычайная рэльефная структура. Годнасці натуральнага дагестанскага каменя ў супастаўленні са штучным матэрыялам цалкам ясныя.\nМодульныя дома для пастаяннага пражывання толькі пачынаюць заваёўваць пазіцыі і папулярнасць на рынку жыллёвага будаўніцтва. Пры гэтым галоўная праблема, якую ім даводзіцца пераадольваць - стэрэатып, які за доўгія гады склаўся вакол модульнага будаўніцтва. Модульныя дома з кантэйнераў заслужылі папулярнасць як хуткаўзведзеныя часовыя пабудовы ў месцах, дзе звычайнае домабудаванне альбо вельмі абцяжарана, або празмерна дорага.\nДоводчик дверной ts 1000 c\nУ наш час, бяспека уласнага жыцця гуляе немалаважную ролю. Гэтак жа вельмі вялікую ролю адыгрываюць прыстасаванні, якія палягчаюць нам жыццё. Для забеспячэння паступовага рэжыму закрыцця дзвярэй, канструктары вынайшлі дзвярныя даводчыкі .\nШто ж уяўляе сабой даводчык?\nОштукатуривание цаглянай сцяны\nСтаронка 6 з 12


Водгукі – Page 2 – Gamovich\nДобры дзень, дарагія сябры і чытачы і пастаянныя спадарожнікі сайта Гамовіч, мы спадзяемся, што вам спадабаліся прачытаныя на нашым сайце агляды розных гульняў. Сёння мы з вамі з чарговым гарачым і жывым аглядам, дарагія сябры. Можна амаль сказаць, што хоць…\nДобры дзень, дарагія сябры і чытачы і пастаянныя спадарожнікі сайта Гамовіч, мы спадзяемся, што вам спадабаліся прачытаныя на нашым сайце агляды розных гульняў. Сёння мы з вамі з чарговым гарачым і шчырым аглядам, дарагія сябры. Усе буйныя вэб-сайты і крытыкі…\nДобры дзень, дарагія сябры і чытачы і пастаянныя спадарожнікі сайта Гамовіч, мы спадзяемся, што вам спадабаліся прачытаныя на нашым сайце агляды розных гульняў. Сёння, з чарговым гарачым і жывым аглядам, мы з вамі, дарагія сябры. СМІ былі створаны для яго…\nДобры дзень, дарагія сябры і чытачы і пастаянныя спадарожнікі сайта Гамовіч, мы спадзяемся, што вам спадабаліся прачытаныя на нашым сайце агляды розных гульняў. Сёння мы з вамі, дарагія сябры, з чарговым гарачым і жывым аглядам. Ператварыце агульную ідэю ў перспектыўную…


На знешняй паверхні МКС у адкрытым космасе знойдзеныя жывыя арганізмы\n01.09.2017 / 19:48\nНа знешняй паверхні МКС у адкрытым космасе знойдзеныя жывыя арганізмы 14\nУзяцце пробаў з вонкавай паверхні Міжнароднай касмічнай станцыі (МКС) пераканаўча даказвае, што некаторыя віды бактэрый здольныя існаваць ва ўмовах жорсткае радыяцыі адкрытага космасу, і жыццё на Зямлі магло з'явіцца ў выніку траплення падобных мікраарганізмаў на нашу планету, мяркуе камандзір будучай экспедыцыі на МКС Аляксандр Місуркін.\nНа прэс-канферэнцыі ў падмаскоўным Цэнтры падрыхтоўкі касманаўтаў ён распавёў, як падчас мінулай экспедыцыі, працуючы за бортам МКС, касманаўты здымалі пробы з вонкавай паверхні станцыі на прадмет наяўнасці там біялагічнага жыцця.\n«І калі збіраў узоры, я думаў: ну што там можа быць жывога? Перапады тэмператур ад мінус ста да плюс ста градусаў, адсутнасць звыклай ежы ў нашым разуменні, жорсткая радыяцыя. Якое біялагічнае там жыццё можа быць? І раптам аказалася, што яно ёсць! Вядома ж, яно занесенае з Зямлі. Але сам факт таго, што нешта, прынесенае з нашай планеты, змагло выжыць у адкрытым космасе, кажа пра тое, што калі мікраарганізмы ў стане гэта перажыць, то, магчыма, само жыццё на Зямлі з'явілася такім жа чынам», — мяркуе касманаўт.\nМісуркін вельмі разлічвае, што падчас наступнага выхаду ў адкрыты космас па расійскай праграме, прызначанага на студзень 2018 года, на знешняй паверхні МКС зноў атрымаецца сабраць жыццеўстойлівыя формы бактэрый.\n«Нават нашы мікрабіёлагі падкрэсліваюць гістарычную важнасць гэтага пытання. Падчас пазакарабельнае дзейнасці ў студзені я зноў вазьму новыя пробы і буду з задавальненнем працаваць з навукоўцамі ў гэтым кірунку», — сказаў на заканчэнне камандзір новага экіпажа МКС.\n01.09.2017 / 19:56\nБаян, якому год 5 ужо, можа больш. Амерыканцы даўно знайшлі і выйшла шмат публікацый па пытанні таго, як яны туды патрапілі.\nЗноўку журналісты сенсацыю робяць з нічога.\nПерш як выходзиць у адкрыты космас, трэба памыць руки и выцерци ноги. Зарас и там усе засьвинячаць.....\n01.09.2017 / 23:40\nгэта былі касманаўты. яны выйшлі пальнуць цыгарэтку.


На Миорщине возбуждено два уголовных дела » Афіцыйны сайт раённай газеты "Міёрскія навіны"\nНа Міёршчыне ўзбуджаны дзве крымінальныя справы\nУ перыяд з 10 па 16 студзеня ў аператыўна-дзяжурную службу РАУС паступілі 43 паведамленні і заявы пра ўчыненыя правапарушэнні і злачынствы. Узбуджаны дзве крымінальныя справы. Выяўлена 121 адміністрацыйнае правапарушэнне.\nНецвярозы і без флікера\nНа вуліцы Кастрычніцкай побач з плошчай Загінуўшых барацьбітоў у райцэнтры 14 студзеня ў 23.40 быў затрыманы міярчанін. Выйшаў на праезную частку ў нецвярозым стане, да таго ж без святлоадбівальнага элемента. Парушэнне абышлося ў тры базавыя велічыні, што складае 69 рублёў.\nУвогуле ў перыяд з 10 да 16 студзеня ў грамадскіх месцах затрымана дзевяць грамадзян у стане алкагольнага ап'янення. Як правіла, у вячэрні час.\nКанфлікт з удзелам нажа\nПознім вечарам 15 студзеня медыкі паведамілі ў міліцыю пра параненага нажом пацыента. 39-гадовага міярчаніна даставілі ў хірургічнае аддзяленне з дома. Цялесныя пашкоджанні мужчыну прычыніў яго цесць падчас сваркі. Праводзіцца праверка.\nЖыхар вёскі Ніўнікі Перабродскага сельсавета на працягу некалькіх год незаконна захоўваў у сваім доме вінтоўку і тры патроны да яе. Падобнае злачынства адносіцца да катэгорыі цяжкіх. Згодна з часткай 2 артыкула 295 КК "Незаконныя дзеянні ў адносінах да агнястрэльнай зброі, боепрыпасаў і выбуховых рэчываў" мінімальнае пакаранне—да двух год папраўчых работ. Зброя і патроны канфіскаваны. Крымінальная справа ўзбуджана 16 студзеня. Раней мужчына судзімы не быў.\nЗлодзеі на аўтаразборцы\nІндывідуальны прадпрымальнік з Пад'ельцаў 16 студзеня паведаміў на 102 пра крадзеж, учынены на ўласнай аўтаразборцы. Злодзеі праніклі на тэрыторыю напярэдадні познім вечарам. Укралі бампер і паўвось да аўтамабіля "Аудзі-80". Камера відэаназірання зафіксавала дваіх. Прычынены ўрон ацэньваецца ў 240 рублёў. Узбуджана крымінальная справа. Асобы зламыснікаў устанаўліваюцца.\n» В Миорский РОВД поступили 52 сообщения и заявления


Наша Аліна » Музыкальное сообщество Беларуси\nМузыкальные новости / Наша Аліна (8 февраля 2012)\nНам усім ёсьць чаму павучыцца адзін у аднаго, у сваіх суседзяў ды кожнаму ў кожнага. Прыкладам таму, магчыма сама таго не ўсьведамляючы, зьяўляецца Аліна.\nШмат хто зь менчукоў ведае, якая музыка гучыць у сталіцы на дзень гораду. Аднойчы трапіўшы ў Вільню на такое ж гарадзкое сьвята я быў уражаны сваеасаблівай альтэрнатывай нашым працаўнікам эстрады. Паўнавартасны канцэрт Аліны Арловай наўпрост на адной з плошчаў Вільні стаў тады нечаканым падарункам. У той дзень Арлова ўпершыню прэзэнтавала сваю новую праграму «Mutabor» з новымі музыкамі. Пра літоўскую сьпявачку на той момант я ведаў не па чутках — ня раз чуў рамантычныя кампазыцыі ў запісах, а яшчэ часьцей чуў добрыя водгукі знаёмых і незнаёмых пра яе творы.\nЯна ўлюбляе ў сябе імгненна. І калі для адданай прыхільнасьці чароўнай рамантычнай асобе, зь ня менш рамантычным імём Аліна, вам не дастаткова пачуць альбом, то пасьля жывога спатканьня ўсе сумнівы адпадаюць. Кропкі, акцэнты, цішыня і ўсплескі ў яе музыцы растаўленыя настолькі чула, што вас чакае замілаваньне і поўны рэлакс.\nНе абыйшлося і без сацыяльнай падаплёкі, калі яе хто бярэцца шукаць. Любяць беларусы лічыць Вільню «сваёй». Дык вось і Аліну ў пэўнай ступені можна лічыць «нашай». У сваіх інтэрвію сьпявачка неаднойчы распавядала пра свае карані, якія сягаюць і ў Расею, і ў Літву, і ў Беларусь. Пагаворваюць, што нават у дакумэнтах бацькі Арловай, так і было напісана — «беларус». Не бяруся прыпісваць нам, як шмат хто з фанатычных беларусаў, усё калісьці згубленае. Але магу сказаць пра як мінімум прыязнае стаўленьне Аліны Арловай да Беларусі. Гэта факт. Падчас рэалізацыі праекту «Будзьма! Тузін. Перазагрузка-2» на запрашэньне прасьпяваць адну з сваіх песень па-беларуску, Аліна адгукнулася з радасьцю і дала прынцыповую згоду. На жаль, да рэалізацыі задумы справа не дайшла. У той час сьпявачка мела шэраг канцэртаў у Францыі, а тэрміны завяршэньня працы над «Перазагрузкай» усё больш прыціскалі. Але і ня маючы непасрэднага выніку, сама рэакцыя Аліны пакінула прыемны ўспамін і ўпэўненасьць, што яе імя ў беларускім кантэксьце яшчэ прагучыць.\nНешта ўнутры пацяплела, як пабачыў у мэтро афішу з выявай прыгожай манахромнай дзяўчыны. Аліна вязе да нас непаўторную віленскую атмасфэру. Варта яе адчуць, пабачыць, і пачуць.\nАліна Арлова выступіць 25 лютага\nў Re:Public. Пачатак у 19:00.\nПрэзэнтацыя новай канцэртай праграмы ў складзе:\nСымас Бутавічус — скрыпка\nПаўліюс Васкас — бас\nЁнас Нарбутас — пэркусія, бубны\nАліна Арлова — сьпевы, клявішныя, акардыён\nУ нас можно скачать сериалы бесплатно и на большой скорости.\nМетки - Аліна Арлова


Культура - Такая “Справа”: арт-вёска ў 160 кіламетрах ад сталіцы\nФестываль складаецца з двух частак. З 9 па 11 жніўня ў Белай Царкве архітэктары і дызайнеры ствараюць лэнд-арт аб’екты, а міжнародная каманда сталяроў будуе сцэну. Затым ужо прыязджаюць гледачы, бо з вечара 12 жніўня амаль да раніцы 13-га выступаюць калектывы Shuma, Port Mone, “Грезы Пафнутия”, хор Salutaris, Stereobeaver і вакальны гурт “Натхненне” Чарэйскага сельскага дома культуры.\n“Вёска змяняецца, але гісторыя нікуды не знікае”\n— Не хацелася гучнага фестывалю, але зусім ціха не атрымаецца — усё ж у нас ёсць такі хэдлайнер, як Shuma, — кажа Сяргей Краўчанка. — Музычны сімбіёз фальклору і сучаснага матэрыялу адлюстроўвае працэсы, якія адбываліся і адбываюцца з вёскай — яна гэтаксама змяняецца, але гісторыя нікуды не знікае.\nАкрамя канцэртаў, запланаваны і сталярныя майстар-класы, экскурсіі па вёсках, спартыўныя гульні, ёга з пілатэсам, заняткі ў Школе архітэктурнага мыслення для дзяцей. Кухар Барыс Поль Жорж Буаняр, які калісьці закахаўся ў беларуску і пераехаў жыць да яе ў Чашнінскі раён, будзе частаваць гасцей стравамі французскай кухні. Мясцовыя жыхары арганізуюць кірмаш эка-ежы. Але фестываль — толькі нагода, каб прыцягнуць увагу да гэтых мясцін і заявіць аб намерах іх “акультурыць”.\n— Тры гады таму мы з Кацяй пераехалі з Мінска ў вёску Белая царква — цудоўны адасоблены куточак побач з азёрамі і лясамі, гісторыя якога шчыльна звязана з Мілашамі і Сапегамі, — распавядае Мацвей Сабураў. — Побач з намі жыве і Сяргей, і, напрыклад, Віталь Артыст, фатограф Саша Жарнасек. Зараз у вёсцы больш моладзі. Мы маем агульныя планы на яе развіццё.\n— Нам не патрэбна камерцыйная паці — мы хочам звярнуць на гэтыя вёскі ўвагу людзей, якія дапамаглі б палепшыць іх, — тлумачыць Кацярына Аверкава. — З Чарэі ад Багдана Сапегі пайшоў знакаміты шляхецкі род, адсюль і дынастыя Мілашаў — тут нарадзіўся і правёў свае юныя гады французскі паэт Оскар Мілаш, дзядзька нобелеўскага лаўрэата па літаратуры Чэслава Мілаша. На тэрыторыі абедзвюх вёсак налічваецца 12 вартых увагі аб’ектаў — руіны Свята-Троіцкай царквы, сядзібы Мілашаў, цаглянага завода, будынка пажарнай службы XIX стагоддзя і іншых. Магчыма, і не трэба ўсе іх рэстаўраваць, але важна захаваць хаця б у такім выглядзе, у якім яны існуюць цяпер. Дзесьці паставіць шлагбаум, каб не ездзілі машыны. Зрабіць так, каб на яўрэйскіх могілках не пасвілі коз і не разбівалі агароды.\n“Ствараць усё неабходнае там, дзе жывеш”\n— Як заяўлена ў назве, наша мэта — рабіць канкрэтныя справы, патрэбныя гэтай мясцовасці і яе жыхарам, — кажа Сяргей Краўчанка. — Шмат якія прафесіі ўжо дазваляюць працаваць выдалена, таму відавочна тэндэнцыя, што людзі пераязджаюць жыць кудысьці за горад — бліжэй да прыроды. Sprava можа быць прыкладам таго, як ствараць усё неабходнае менавіта там, дзе жывеш. Напрыклад, сцэна, якую мы пабудуем на фестывалі, нам не належыць — яна застанецца для ўсіх. Мы хочам, каб потым на ёй праводзілі канцэрты, чытанні, заняткі.\nЗараз Кацярына і Мацвей вядуць перамовы, каб выкупіць частку старога дома культуры ў Чарэі і стварыць там арт-базу для мастакоў, музыкантаў, фатографаў, артыстаў, якія на працягу года маглі б прыязджаць туды і працаваць.\n— Ствараючы такую арт-вёску, мы прыцягваем сюды турыстаў, а значыць, змяняецца інфраструктура — патрэбна кафэ, хостэл, — разважае Кацярына. — Пакуль гэта наша мара, але я веру, што яна спраўдзіцца. Мы не можам зрабіць так, каб людзі не з’язджалі адсюль. Тым больш, што колькі месяцаў таму тут зачынілі школу. Але не ўсе імкнуцца жыць у горадзе, як прынята лічыць. Неяк падвозіла з Мінска ў Чарэю хлопца год васемнаццаці, спытала, дзе б ён жыў, каб у вёсцы была магчымасць працаваць. Адказаў, што і цяпер хацеў бы жыць дома, але трэба вучыцца.\n“Што за фантастыка?”\nУ бліжэйшых планах ініцыятыўных жыхароў Белай Царквы — яшчэ і стварэнне музея пад адкрытым небам.\n— Для гэтага неабавязкова ставіць шыльды кшталту “Бэзавая алея Мілашаў”, — тлумачыць Мацвей. — Дастаткова распрацаваць прыкладанне з суправаджэннем на розных мовах, каб кожны мог бясплатна загрузіць яго сабе на мабільны тэлефон. Пакуль унікальная інфармацыя пра гэтыя мясціны захоўваецца толькі на паперы ў файліках у бібліятэкара Таццяны Міхайлаўны Казлоўскай.\n— Рэакцыя на нашы ідэі ў мясцовых улад збольшага пазітыўная, але яшчэ шмат дзе нас сустракаюць словамі: “О, хіпі!”, “Якая вам з гэтага карысць?” і “Што за фантастыка?” — кажа Кацярына. — Фестываль — спосаб давесці: тое, што мы прапануем, можа стаць рэальнасцю. Тады нас перастануць успрымаць як фрыкаў і мы сапраўды зможам арганізаваць і арт-рэзідэнцыю, і школу дадатковай адукацыі, і прыватны дзіцячы садок, і яшчэ штосьці неабходнае гэтаму месцу.


1) Восем багаславенстваў\n1 А бачачы грамады, Езус узыйшоў на гару і, калі сеў, падыйшлі да яго вучні ягоны 2 і ён, адчыніўшы вусны свае, навучаў іх, кажучы:\n3 Багаслаўлены ўбогія духам, бо іх ёсьць каралеўства нябеснае.\n4 Багаслаўлены ціхія, бо яны заўладаюць зямлёю.\n5 Багаслаўлены, каторыя плачуць, бо яны будуць пацешаны.\n6 Багаслаўлены, каторыя прагнуць і смагнуць справядлівасьці, бо яны будуць насычаны.\n7 Багаслаўлены міласэрныя, бо яны міласэрдзе атрымаюць.\n8 Багаслаўлены чыстыя сэрцам, бо Яны Бога будуць відзець.\n9 Багаслаўлены супакой чынячыя, бо яны будуць названы сынамі Божымі.\n10 Багаслаўлены, каторыя церпяць прасьлед дзеля справядлівасьці, бо іх ёсьць каралеўства нябеснае.\n11 Багаслаўлены вы, калі вас будуць лаяць, і прасьледаваць, і ўсякае зло проціў вас гаварыць, лгучы дзеля мяне: 12 цешцеся і весялецеся, бо нагарода вашая вялікая ў небе; бо так прасьледавалі прарокаў, якія былі перад вамі.\n13 Вы ёсьць соль зямлі, калі-ж соль зьвятрэе, то чым яе зрабіць салёнай? Яна нікуды болей ня варта, як толькі выкінуць яе вон і каб яе патапталі людзі. 14 Вы ёсьць сьветласьць сьвету; ня можа скрыцца горад паложаны на гарэ. 15 І не запальваюць сьвечку, і ня ставяць яе пад пасудзінай, але на ліхтар, каб сьвяціла ўсім, што ёсьць у доме. 16 Так няхай сьвятло вашае сьвеціць перад людзьмі, каб яны бачылі вашыя добрыя чыны і славілі Айца вашага, каторы ёсьць у небе.\n2) Стары і Новы Закон\n17 Ня думайце, што я прыйшоў скасаваць Закон або прарокаў; ня прыйшоў я касаваць, але дапоўніць. 18 Сапраўды-ж кажу вам: пакуль не праміне неба і зямля, не загіне аніводная ёта, аніводная рыска з Закону, аж пакуль усё станецца. 19 Дык хто-б скасаваў адно з гэтых найменшых прыказаньняў і так-бы навучаў людзей, будзе названы найменшым у каралеўстве нябесным; а хто-б чыніў і навучаў, той будзе названы вялікім у каралеўстве нябесным.\n29 Бо кажу вам, што калі ваша справядлівасьць ня будзе буйнейшай, як кніжнікаў і фарызэяў, ня ўвойдзеце ў каралеўства нябеснае.\n21 Вы чулі, што сказана старадаўным: "Не забівай, а хто-б забіў, будзе падлеглы суду" (Выхад. 20, 13). 22 А я вам кажу, што кожны, хто гневаецца на брата свайго, будзе падлеглы суду, а хто-б сказаў на брата свайго "нягоднік", будзе падлеглы суду найвышэйшаму, а хто-б сказаў "бязбожнік", будзе падлеглы пякельнаму агню. 23 Дык калі ты ахвяруеш дар свой да аўтара і там прыпомніш, што брат твой мае нешта проціў цябе, 24 пакінь там перад аўтаром свой дар і ідзі перш пагадзіся з братам сваім, а тады вярнуўшыся ахвяруеш дар свой. 25 Гадзіся з сваім праціўнікам скора, пакуль яшчэ ў дарозе з ім, каб часам праціўнік не аддаў цябе судзьдзі, а судзьдзя не аддаў цябе слузе і каб не пасадзілі цябе ў вастрог. 26 Сапраўды кажу табе: ня выйдзеш датуль, пакуль не аддасі апошняга грошыка.\n27 Вы чулі, што сказана старадаўным: "Не чужалож" (Вых. 20, 14), 28 а я вам кажу, што кожны, хто глядзіць на жанчыну, ужо саграшыў з ею ў сэрцы сваім. 29 Калі-ж правае вока тваё ўводзіць цябе ў грэх, вырві яго і кінь ад сябе, бо лепш для цябе, каб згінуў адзін з тваіх членаў, чымся ўсё цела тваё мела быць кінутым у пекла. 30 І калі правая рука твая ўводзіць цябе ў грэх, адсячы яе і кінь ад сябе, бо лепш для цябе, каб згінуў адзін з тваіх членаў, чымся ўсё цела тваё мела ісьці ў пекла.\n31 І сказана так так-жа: "Хто-б пакідаў сваю жонку, няхай дасьць ёй разводны ліст" (Паўл. Пр. 24, І), 32 а я вам кажу: што кожны, хто-б пакінуў сваю жонку, акрамя прычыны чужаложства, прыводзіць яе да чужаложства, а хто-б ажаніўся з пакіненай, чужаложыць.\n33 Вы чулі яшчэ, што сказана старадаўным: "Не прысягай на няпраўду, але спаўняе перад Богам прысягі твае" (Лэвіт. 19, 12). 34 А я вам кажу: аніяк не прысягайце - ані на неба, бо яно трон Божы, 36 ані на зямлю, бо яна падножжам ног ягоных, ані на Ерузалім, бо ён горад вялікага караля. 36 І не прысягай на галаву сваю, бо ня можаш зрабіць ніводнага воласа белым або чорным. 37 Але няхай будзе мова вашая: "так, так", "не, не", а што болей за гэтае, ад злога ёсьць.\n38 Вы чулі, што сказана: Вока за вока і зуб за зуб" (Выхад. 21, 24). 39 А я вам кажу: не супраціўляйцеся злому, але хто калі ўдарыць цябе ў правую шчаку, настаў яму і другую, 40 а таму, хто хоча судзіцца з табою і ўзяць у цябе сарочку тваю, аддай яму і вопратку, 41 і хто-б прымушаў цябе ісьці тысячу крокаў, дзі з ім і другія дзьве. 42 Просіць хто ў цябе, дай яму, а хто хоча пазычыць у цябе, не адварочвайся. 43 Вы чулі, што сказана: "Любі бліжняга твайго і мей у ненавісьці ворага твайго" (Лэвіт, 19, 18). 44 А я вам кажу: Любеце ворагаў вашых, добра чынеце тым, каторыя прасьледуюць і чэрняць вас, 45 каб вы былі сынамі Айца вашага, каторы ёсьць у небе, каторы загадывае сонцу свайму усхадзіць над добрымі і благімі і пасылае дождж на справядлівых і несправядлівых. 46 Бо калі вы любіце тых, што вас любяць, якую-ж нагароду мець будзеце? Ці-ж ня робяць гэтага і мытнікі? 47 І калі вы вітаецеся толькі з братамі сваімі, што-ж асабліўшае робіце? Ці-ж і пагане гэтага ня робяць? 48 Дык будзьце дасканальны, як і Айцец ваш нябесны дасканальны ёсьць.\n1 У Нагорнай навуцы Езус разьвівае сваю навуку аб каралеўстве або валадарстве Божым: наўперад падае, хто можа да яго належаць, потым які будзе характар гэтага валадарства і якія яго асновы; побач з гэтым Езус абвяшчае рэлігійна-этычную праграму Новага Закону.\n3 Убогія духам - гэта тыя людзі, каторыя ня прывязаны да багацьця гэтага сьвету і якія імкнуцца да ўбогасьці ў душы і сэрца свайго.\n4 Пад словам зямля тут трэба разумець "шчасьце", якое Бог прыгатовіў для сваіх слугаў, а гэтым шчасьцем ёсьць каралеўства Божае. Наагул у кожным багаславенстве Хрыстус абяцае гэтае каралеўства, толькі кожны раз пад іншым вобразам і ў іншай форме (тут у форме "зямля").\n5 Плач тутака азначае боль душы з прычыны сваіх уласных грахоў або дзеля цярпеньняў, якія Бог дае людзям. Жыды ў той час думалі, што разам з каралеўствам Мэсыяша настане заўсёдная радасьць і ўцеха, а Езус Хрыстус кажа, што будзе і плач, але гэты плач будзе ўцешаны.\n6 Як галодны хоча есьці і ўсьмягшы піць, так сапраўдныя вучні Хрыстовы павінны імкнуцца да справядлівасьці і яны гэтай справядлівасьцяй будуць насычаны ў каралеўстве Божым.\n10 Жыды думалі, што ў каралеўстве Хрыстовым будзе толькі панаваньне і ня будзе ніякага прасьледу і цярпеньня. Хрыстус прастуе гэты памылковы пагляд і кажа, што прасьлед будзе і то нават дзеля Яго і ягонай навукі. Але толькі прасьлед дзеля справядлівасьці і Хрыста будзе мець нагароду ў каралеўстве нябесным.\n13 Як соль бароніць ад гніцьця і папраўляе ежу, таксама і вучні Хрыста павінны сваім жыцьцём і навукай бараніць людзей ад сапсуцьця. Калі-ж соль страціць сваю сілу ("зьвятрэе"), то ўжо няма чым яе насаліць. Гэтаксама, калі вучні Хрыстовы сапсуюцца, то хто іх паправіць?\n14 Вучань Хрыстуса павінен быць сьвятлом, навукай і цяплынёй для іншых людзей.\n16 Як ня можа скрыцца горад, паложаны на гарэ, таксама ня можа скрыцца чалавек, пастаўлены на высокім становішчы. Яго жыцьцё і чыны заўсёды будуць на вачах у людзей і затым чыны ягоны павінны быць заўсёды добрыя.\n19 Будзе найменшым г. зн. займе адно з апошніх мясцоў у небе, але ня будзе асуджаны на вечную кару ў пекле, бо справа датычыць малога прадпісаньня.\n20 Адно толькі зьверхняе выпаўненьне Закону, так як гэта было ў кніжнікаў і фарызэяў, ня будзе мець у Бога ніякага значэньня. Бог вымагае рэлігіі душы і сэрца.\n22 Не аб гневе прыпадковым і пераходным гаворыць тут Хрыстус, але аб вялікім і трывалым, які пераходзіць у ненавісьць і ёсьць прычынай розных грахоў, як забойства, фальшывае сьведчаньне і іншых. Забараняючы такога гневу, Езус ставіць перашкоды і іншым грахом, якія выплываюць з гневу.\nПад словам "нягоднік" трэба разумець зьнявагу абдуманую, выплываючую з гневу і ненавісьці.\nСлова "бязбожнік" азначае тут найгоршага чалавека, які паўстае проціў Бога і ягоных правоў. Палічыць свайго бліжняга за найгоршага мы ня маем права і дзеля гэтага Хрыстус гразіць такой вялікай карай.\n25 У Ст. Законе праціўнік, г. зн. чалавек несправядліва пакрыўджаны, мог зьвярнуцца ў суд і пакараць крыўдзіцеля, дзеля гэтага было рэчай карыснай ужо ў дарозе ў суд пагадзіцца з ім. Дарога азначае тут нашае зямное жыцьцё. Судзьдзёю ёсьць Бог.\n29 Хрыстус тут павучае, што трэба адкінуць усялякаю рэч ці асобу ад сябе, калі тая рэч ці асоба ўводзіць чалавека ў грэх, горшыць, хоць-бы яна была для чалавека такая дарагая, як вока або рука. Ня вучыць тут Хрыстус, каб мы сапраўды адсякалі сабе руку або вырывалі вока, бо калечыць сябе ня можна.\n31 Стары Закон дазваляў у некаторых выпадках на поўны развод, але Хрыстус забараняе гэтага. У выпадку чужалоства з боку аднаго з пажэненых, Хрыстус дазваляе на разлучэньне г. зн. на разыход і аддзельнае жыцьцё чужаложных: жонкі або мужа. Для будучых у разлучэньні (сэпарацыі) другое жанімства забаронена.\n32 У гэтым радку Хрыстус уважае чужалоства жонкі за прычыну да разлучэньня, а не разводу, гэта відаць ясна, раўнуючы гэты тэкст з Мк. 10, 11; Лк. 16, 18; 1 Кар. 7, 10 - 11; Рымл. 7, 23.\n34 Хрыстус забараняе прысягаць бяз важнай прычыны; калі-ж важныя прычыны вымагаюць сьцьверджаньня праўды (напр. у судзе), то тады прысяга дазволена. Прысяга - гэта ёсьць пакліканьне Бога на сьведку, што мы гаворым праўду.\n37 Мова нашая павінна быць справядлівая бяз лішніх слоў, прысяганьня або бажбы.\n38 Гэтыя словы Старога Закону (Выхаду 21, 24) былі пададзены не як правіла паступаньня для ўсіх людзей, але як правіла для народных судзьдзяў, якія паводле гэтага правіла мелі судзіць і аддаваць "вока за вока і зуб за зуб". Хрыстус касуе гэтае правіла і ў далейшых радкох вобразна прадстаўляе спосабы паступаньня кожнаго хрысьціяніна, які павінен высьцерагацца гэтага старазаконнага правіла, вядучага да помсты.\n39 Хрыстус не забараняе змагацца са злом, але забараняе спрачацца з злым чалавекам і спаганяць на ім злосьць або, інакш кажучы, шукаць аказіі да старазаконнай помсты. Наадварот, хрысьціяне павінны быць справядлівымі да ўсіх і нават адплачваць дабром за зло. У гэтым значэньні і трэба тут разумець настаўляньне другое шчакі. Бо і Хрыстус, калі перад Аннашам быў удэраны па шчацэ (Ян 18, 23) то спытаўся "нашто мяне б'еш?" Гэтак рабіў і сьв. Павал (Ап. Дз. 23, 3).\n40 Дзеля згоды і супакою Хрыстус загадывае ўступаць бліжнім з сваіх правоў, аднак не забараняе цалком дахадзіць гэтых правоў перад судом. Забараняе толькі старазаконнае помсты, якая вяла нават да праліцьця крыві і непатрэбнай цяганіны па судох.\n41 Тут гутарка аб ведамых тагачасных урадавых ганцох, якіх высылалі пэрсідзкія і рымскія ўлады і якія прымушалі ісьці з імі і спаўняць розныя загады.\n43 Загад, каб ненавідзець ворага, увялі рабіны, апіраючыся на тых мясцох Ст. Закону, у каторых гаворыцца аб іншых адносінах да жыда, а іншых да чужынца.


Галоўнымі атрыбутамі ваннай ў арыгінальным класічным стылі лічацца ляпніна, выкарыстанне толькі натуральных матэрыялаў, прадметы дэкору, вырабленыя з каштоўных металаў, а таксама, несумненна, скульптура. Уся сантэхніка і мэбля павінны быць прадуманыя з асаблівай дбайнасцю.\nАформіўшы заказ у Інтэрнэт-аптэцы 003. Вы атрымаеце тавары ад найбуйнейшых фармпоставщиков Расіі. Поўную інфармацыю аб таварах Вы заўсёды можаце атрымаць у аператараў пры афармленні заказу.\nМебель италии для спальни\nІтальянская фабрыка Alf Group\nІтальянская фабрыка AM Ghezzani\nІтальянская фабрыка Angelo Cappellini\nМалочніца пры цяжарнасці сімптомы і прычыны\nМалочніца і цяжарнасць часта ідуць паралельна. Прафілактыка малочніцы падчас цяжарнасці зводзіцца да простых мер: прыёму вітамінаў, правільнага харчавання, асабістай гігіены, спакойнага рытму жыцця і адмовы ад антыбіётыкаў.\nСтаронка 13 з 27


Михаил Казаровец: «С Поставщиной связаны самые лучшие воспоминания»\npostawy.by Новости Постав | 18-01-2013\nМікалай Уладзіміравіч Казаровец\nМікалай Уладзіміравіч Казаровец — наш зямляк. Нарадзіўся і вырас у вёсцы Харкі Варапаеўскага пассавета. Ад навучэнца сельскага прафтэхвучылішча дарос да рэктара Беларускага дзяржаўнага аграрнага тэхнічнага ўніверсітэта. Прафесар, член-карэспандэнт Нацыянальнай акадэміі навук. Яго пяру належаць не адна сотня навуковых работ, дзясяткі манаграфій і вучэбна-метадычных дапаможнікаў. Зараз узначальвае Пастаянную камісію па адукацыі, навуцы, культуры і сацыяльным развіцці Савета Рэспублікі Нацыянальнага сходу Рэспублікі Беларусь.\nНапрыканцы мінулага года М. У. Казаровец прымаў удзел у рабоце сесіі Пастаўскага раённага Савета дэпутатаў. Скарыстаўшыся магчымасцю, мы папрасілі ў Мікалая Уладзіміравіча аб інтэрв’ю і атрымалі згоду.\n— Мікалай Уладзіміравіч, менавіта з Вашай маленькай радзімы і хацелася б пачаць гаворку.\n— Яна для мяне самае дарагое месца ў свеце. Тым больш, што ў Харках яшчэ жыве мая мама. Бацька вельмі рана, у 49 гадоў, пайшоў з жыцця. Нас, трох сыноў, на ногі мама падымала адна. Нястомная працаўніца, шчыры і мудры чалавек, акуратыстка, яна заўсёды была і застаецца прыкладам для ўсіх нас. Маме ўжо 86 гадоў, але з усімі хатнімі клопатамі яна спраўляецца сама, ні да кога з нас пераязджаць не жадае. Мы наведваем маму. А 19 верасня, у дзень яе нараджэння, збіраемся ўсе — дзеці, унукі. І гэта найшчаслівейшы дзень як для мамы, так і для ўсіх нас. З роднымі мясцінамі, дзяцінствам, хоць яно і было нялёгкім, звязаны мае найлепшыя ўспаміны.\n— Як складваўся Ваш жыццёвы шлях?\n— Заўсёды марыў вучыцца, закончыць інстытут. А калі мне было 17 (я — старэйшы з трох сыноў), памёр наш тата, і я зразумеў, што са сваёй марай давядзецца развітацца. Але мама з дапамогай родных знайшлі сілы і магчымасць і адпусцілі мяне на вучобу ў Віцебскі ветэрынарны інстытут. Пасля яго заканчэння працаваў галоўным заатэхнікам саўгаса “Навасёлкі” Петрыкаўскага раёна Гомельскай вобласці, затым дырэктарам саўгаса “Мышанка” таго ж раёна. Вучыўся завочна ў аспірантуры пры Беларускім навукова-даследчым Інстытуце жывёлагадоўлі, абараніў кандыдацкую дысертацыю. З 1987 года перайшоў на навукова-педагагічную работу ў Беларускую дзяржаўную сельгасакадэмію. Затым працаваў у Мінсельгасхарчы начальнікам Галоўнага ўпраўлення адукацыі, навукі і кадраў, са снежня 2003 года — рэктар Беларускага дзяржаўнага аграрнага тэхнічнага ўніверсітэта, зараз — сенатар.\n— Мікалай Уладзіміравіч, з Пастаўшчынай Вас звязваюць не толькі роднасныя, але і дзелавыя сувязі.\n— Гэта сапраўды так. На працягу 9 гадоў я з’яўляўся рэктарам Беларускага дзяржаўнага аграрнага тэхнічнага ўніверсітэта, які рыхтуе інжынерныя кадры, і заўсёды стараўся забяспечыць гэтымі кадрамі раён. Акрамя таго, нашы студэнты штогод дапамагалі раёну ва ўборцы вырашчанага ўраджаю. У нас заўсёды былі добрыя кантакты з былым старшынёй райвыканкама Э. П. Казурам, ёсць узаемаразуменне з цяперашнім кіраўніком раёна В. С. Гутаравым. Зараз як сенатар разлічваю дапамагчы раёну яшчэ больш. За 9 гадоў рэктарства я ўдзельнічаў у распрацоўцы інвестыцыйных праграм. Вельмі важна ведаць, што патрабуецца для краіны і ў той жа час з’яўляецца прыцягальным для інвестараў. Яны, асабліва замежныя, заўсёды адклікаюцца, калі адчуваюць, што, напрыклад, можна стварыць сумеснае прадпрыемства, якое будзе выгадна як для Беларусі, так і для іх. На цяперашні час інвестыцыі — гэта аснова для эфектыўнага развіцця галіны, прадпрыемства, у тым ліку і сельскагаспадарчага. Лічу, што ў гэтым напрамку змагу прымяніць свае вопыт і сувязі.\n— У Савеце Рэспублікі Вы ўзначальваеце Пастаянную камісію па адукацыі, навуцы, культуры і сацыяльным развіцці. Раскажыце, калі ласка, пра яе работу.\n— Асноўная работа — заканадаўчая. Вельмі важна засвоіць юрыдычныя каноны. Прынялі Закон па павелічэнні дапамог сем’ям, якія выхоўваюць дзяцей. Гэта першы вопыт маёй работы ў якасці старшыні камісіі. Немалаважныя і прадстаўнічыя функцыі. З’яўляюся намеснікам старшыні аналагічнай камісіі Саюзнай дзяржавы, і ў мяне ў гэтай якасці ёсць магчымасць вывучаць заканадаўства Расіі і Казахстана ў прымяненні да нашай краіны. Па-першае, каб гэтыя законы ідэнтыфікаваць, а па-другое, ведаць, як іх ратыфікаваць на карысць сваёй Радзімы.\nШмат часу аддаю рабоце з выбаршчыкамі, бо з’яўляюся яшчэ і намеснікам старшыні Мінскага гарадскога Савета дэпутатаў. А выбаршчыкі — увесь Мінск, каля двух мільёнаў чалавек. Два разы ў месяц вяду прыём. Пытанняў заўсёды шмат і самых розных, але найбольш — жыллёвых. Прыемна, што мінчане разумеюць: наш горад — гэта твар дзяржавы, і ўсё ў ім павінна быць на вышэйшым узроўні, людзі ўносяць нямала рэальных прапаноў.\n— Якія Вам бачацца шляхі вырашэння кадравай праблемы ў сельскай гаспадарцы?\n— Гэтай праблемай займаюся даўно, калі працаваў дэканам факультэта, начальнікам Галоўнага ўпраўлення адукацыі, навукі і кадраў Міністэрства сельскай гаспадаркі, рэктарам. Яны паспяхова вырашаюцца ў такіх перадавых прадпрыемствах, як “Верцялішкі”, “Сноў” і іншых — там, дзе ёсць добрыя жыллёвыя ўмовы, належны сацкультбыт, дастойная зарплата. Моладзь ахвотна застаецца ў такіх гаспадарках і паспяхова працуе. Будучы рэктарам, я наведаў шмат такіх прадпрыемстваў, вывучаў іх вопыт. Напрыклад, у “Верцялішках” кіраўнік бярэ на паўгода выпускніка вну стажорам галоўнага спецыяліста (па профілю) і выплачвае яму такую ж зарплату, як і асноўнаму спецыялісту. Стажор вывучае на практыцы арганізацыю працы, работу з людзьмі, і праз паўгода ён ужо мае не толькі тэарэтычныя ўніверсітэцкія веды, але і практычны вопыт, пераняты ад свайго старэйшага калегі. А праз паўтара-два гады становіцца кіраўніком іншай гаспадаркі. У Мінскім і Нясвіжскім раёнах ёсць такі вопыт: спецыялістаў бяруць на год-паўтара ў лепшыя гаспадаркі. За гэты час яны набываюць пэўны вопыт, і іх з іх згоды пераводзяць у слабейшыя гаспадаркі, даплачваючы да акладу з раённага бюджэту. Многія маладыя спецыялісты згаджаюцца на гэта. Безумоўна, раён павінен мець магчымасць рабіць такія даплаты. Спецыяліст, які прайшоў напрацоўку вопыту ў добрай гаспадарцы, прыжывецца і ў слабейшай, а з цягам часу стане і кіраўніком. Бачу праблему яшчэ і ў тым, што ў многіх сельгаспрадпрыемствах вельмі маладыя кіраўнікі, якія не маюць вопыту работы з кадрамі і кіруюць, вобразна кажучы, праз кулак. Спецыялісты такога метаду кіраўніцтва доўга не пацерпяць.\n— Мікалай Уладзіміравіч, калі параўнаць цяперашніх юнакоў і дзяўчат з моладдзю Вашага пакалення…\n— Наўрад ці варта гэта рабіць. У нас быў зусім іншы менталітэт, іншае разуменне жыцця. Пасля заканчэння Віцебскага ветінстытута мяне накіравалі працаваць на Гомельшчыну. Я паехаў, і ў думках не было прасіць адмацавання, хаця маці заставалася адна. Спачатку жыў з сям’ёй (ужо дзіця мелі) у інтэрнаце і ні на што не наракалі. Цяперашняя моладзь прагматычная. Тыя ж спецыялісты сельскай гаспадаркі патрабуюць належных умоў не толькі для працы, але і для быту, адпачынку. І не затрымліваюцца там, дзе іх няма.\n— Што пажадаеце землякам?\n— Далейшых поспехаў! На Пастаўшчыне шмат зроблена, па асобных напрамках раён адзін з лепшых у вобласці. Але ёсць і нямала праблем. Пажаданне — вырашыць іх. А кожнаму пастаўчаніну — здароўя, дабрабыту, шчасця.\n— Дзякуй за размову! Поспехаў Вам!


19 чэрвень 2020, 10:01\nЛюдзі з плякатамі Валера Цапкалы, Віктара Бабарыкі і Сьвятланы Ціханоўскай на пікеце ля менскай Камароўкі, 15 чэрвеня\nДа 19.00 19 чэрвеня выбарчыя камісіі Беларусі прымаюць подпісы за вылучэньне кандыдатаў у прэзыдэнты. Нават калі кандыдат здасьць 100 тысяч подпісаў, неабходных для вылучэньня, гэта яшчэ ня значыць, што кандыдата зарэгіструюць.\nСтаршыня Цэнтральнай выбарчай камісіі Лідзія Ярмошына 18 чэрвеня паведамляла, што ініцыятыўныя групы двух патэнцыйных кандыдатаў ужо здалі звыш 100 тысяч подпісаў: за Аляксандра Лукашэнку — 364 тысячы, за Віктара Бабарыку — каля 150 тысяч.\nПра збор неабходных 100 тысяч подпісаў раней заяўлялі таксама Валер Цапкала, Сяргей Чэрачань, Ганна Канапацкая і Андрэй Дзьмітрыеў. З выбараў зьняліся Алег Гайдукевіч і Натальля Кісель.\nМяркуючы з словаў Ярмошынай, подпісы пакуль не здавалі Юры Ганцэвіч, Юрась Губарэвіч, Уладзімер Няпомняшчых, Вольга Кавалькова, Мікалай Казлоў, Алесь Таболіч. Пры тым Няпомняшчых падтрымаў ідэю «кандыдатаў пратэсту» Міколы Статкевіча, а Губарэвіч, Кавалькова і Казлоў прынялі стратэгію байкоту далейшых этапаў кампаніі.\nЦягам 10 дзён па завяршэньні прыёму аркушаў подпісы будуць правяраць на сапраўднасьць. Рэгістрацыя кандыдатаў у ЦВК будзе трываць ад 5 да 14 ліпеня ўключна. У гэты час нельга праводзіць пікеты — пакуль адпаведных кандыдатаў не зарэгіструюць.\nНе пазьней за 1 ліпеня маюць вызначыць месцы для масавых сходаў, якія будуць ладзіць кандыдаты (асобны дазвол на кожны сход не патрэбны, будзе «паведамляльны прынцып» арганізацыі. Таксама не пазьней за гэтую дату мусяць вызначыць памяшканьні для сустрэчаў кандыдатаў з выбарнікамі, месцы для агітацыйных матэрыялаў на ўчастках галасаваньня.\nПерадвыбарчыя праграмы кандыдатаў маюць даць сродкам масавай інфармацыі не пазьней за 19 ліпеня, а не пазьней за наступны дзень за тым маюць вырабіць агульныя плякаты з інфармацыяй пра ўсіх кандыдатаў ды іншыя інфармацыйныя матэрыялы ЦВК. Стэнды на ўчастках маюць аформіць не пазьней за 25 ліпеня.\nЗа 10 дзён да выбараў або раней — не пазьней за 29 ліпеня — выбарнікам маюць разаслаць паведамленьні пра месца і час галасаваньня, інфармацыю пра кандыдатаў.\nДатэрміновае галасаваньне будзе трываць ад 4 да 8 жніўня ўключна. На нядзелю 9 жніўня прызначаны асноўны дзень галасаваньня. Звычайна пад ноч асноўнага дня галасаваньня ўжо абвяшчаюць папярэднія вынікі выбараў.\nНе пазьней за 19 жніўня ЦВК мае абвясьціць афіцыйныя канчатковыя вынікі выбараў. Калі спатрэбіцца другі тур, ён пройдзе не пазьней за 23 жніўня.


Чаму белая барада ў мужчын, а валасы цёмныя | Мужчынская Берлога\nДля любога мужчыны густая і доўгая барада - гэта ў першую чаргу паказчык мужнасці і добрай генетыкі. Для прадстаўніц супрацьлеглага полу мужчыны барадачы становяцца ўвасабленнем мужнасці, сілы, адвагі, упэўненасці ў сабе і брутальнасці. Каб адгадаваць бараду, камусьці хапае 3-4 тыдняў, а для кагосьці гэта становіцца вялікай і, здавалася б, невырашальнай праблемай.\nНярэдкія выпадкі, калі ў мужчын вырастае белая барада, хоць сівізны на галаве можа не быць і ня прадбачыць яшчэ некалькі гадоў у будучыні. На самай справе афарбоўка расліннасці на твары моцна адрозніваецца ад афарбоўкі валасоў на галаве, як правіла, барада і вусы седеет значна раней, чым прычоска мужчыны. Таксама нярэдкія выпадкі, калі ў мужчыны з Русым колерам валасоў шчацінне і вусы вырастаюць практычна колеру блонд.\nЧаму барада і вусы белыя?\nКаб мужчына разумеў, чаму ў яго валасы на барадзе белыя і што рабіць з такой з'явай, досыць пракансультавацца з трихологом. Гэты медыцынскі спецыяліст якраз кампетэнтны ў пытаннях, звязаных з валасамі, ён жа можа назваць прычыны белых валасінак ў барадзе. Прычын можа быць некалькі, а менавіта:\nСхільнасць генетычная, калі ў родзе ў іншых мужчын таксама была белая барада.\nЎнутраныя парушэнні ў арганізме, напрыклад, ўзроставыя натуральныя змены або падзенне імунітэту.\nДысбаланс палавых гармонаў, з-за якіх ўзмацняецца прадуцыраванне меланіну, які ўплывае на адценне барады і вусоў.\nСтарэнне арганізма, якое можа пачацца значна раней з-за моцных стрэсаў, няправільнага ладу жыцця і іншых негатыўных фактараў ўплыву.\nВыгаранне волосинок на сонца, калі мужчына болей прадугледжанага часу знаходзіцца пад прамымі прамянямі сонца.\nКурэнне, а таксама дэфіцыт вітамінаў і карысных рэчываў, у прыватнасці, вітамінаў групы В.\nІ толькі пасля таго, як мужчына пазнае дакладныя прычыны, чаму расце белая барада, можна будзе знайсці аптымальныя методыкі, дзякуючы якім можна ліквідаваць праблему. Калі ж мужчына знаходзіцца ва ўзросце, калі сівізна з'яўляецца нармальным з'явай, у такім выпадку трэба не баяцца сівізны, а старанна даглядаць за барадой.\nЯк рэагаваць на белую бараду?\nКалі ў мужчыны ў барадзе і вусах растуць белыя валасы, не трэба панікаваць і лічыць, што ўзроставыя змены і старэнне арганізма пачалося заўчасна. На самай справе на з'яўленне сівізны ў валасінках на барадзе могуць паўплываць многія фактары.З самых распаўсюджаных варта адзначыць наяўнасць у мужчыны шкодных звычак, якія псуюць стан скуры і валасоў.\nКалі ў валасінках стала з'яўляцца сівізна, варта забяспечыць барадзе максімальна пісьменны і рэгулярны сыход. Таксама спецыялісты раяць наведаць клініку, каб праверыць арганізм на наяўнасць або адсутнасць ўнутраных захворванняў і парушэнняў. Калі ж бачных прычын белай барады няма, хутчэй за ўсё, справа ў генетыцы, супраць якой не папрэш. Варта толькі прыняць свой новы вобраз і ганарыцца, так як сівізна ў барадзе надае мужчыну вопыту і самавітасці.\nДля таго каб вызначыцца, што рабіць з белай барадой і вусамі, мужчына павінен падумаць над тым, ці патрэбен яму такі адценне ў барадзе ці ён хоча ад яго пазбавіцца. Калі мужчына не жадае быць уладальнікам белай барады, можна звярнуцца да афарбоўвання валасоў, што ў барбершопах спецыялістамі прынята называць паслугай камуфляжу бароды для рана пасівелай бароды.\nСавет! Калі мужчына не жадае рызыкаваць сваёй барадой у ходзе афарбоўвання, лепш звярнуцца ў барбершоп, дзе паслугу камуфляжу бароды выканаюць за невялікую суму грошай пры дапамозе прафесійнай фарбы без хімічна шкодных рэчываў спецыяльна для таніравання бароды.\nАфарбаваць бараду можна ў хатніх умовах, для гэтага трэба купіць натуральную фарбу для бароды такога тону, які будзе такога ж адцення, што і валасы на галаве. Бараду мыюць шампунем, раўнуюць даўжыню і гушчыню, вакол барады на скуру твару наносяць крэм, каб не закрануць непатрэбныя ўчасткі асобы. Далей склад фарбы наносяць на валасінкі бароды раўнамерным пластом, вытрымліваюць патрэбны час і змываюць цёплай вадой.\nПасля афарбоўкі барада мае патрэбу ў дбайным сыходзе. Валасінкі і скуру трэба ўвільгатняць репейным або касторовое масла з даданнем эфіраў. Самую бараду мыюць не так часта, каб даўжэй захаваць пігмент фарбы ў сівых валасінках. Падфарбоўваць бараду трэба па меры росту валасінак. Белыя вусы таксама патрабуюць афарбоўвання, каб не адрознівацца ад барады. Дзякуючы камуфляжу барада стане яркай і насычанай, як і колер валасоў на галаве, а мужчына зможа памяняць свой светапогляд.\nФотоподборка мужчын з белай барадой\nДзякуючы некаторым фота важных і папулярных мужчын усяго свету можна пераканацца, што белая барада - не прысуд, а наадварот, магчымасць падкрэсліць сваю індывідуальнасць, самавітасць і харызматычнага ў вобразе.\nДля тых мужчын, у каго валасы на барадзе белыя, спецыялісты раяць паставіцца да такой з'явы больш за спакойна. Як правіла, барада седеет значна раней, чым валасы на галаве, а гэты факт ніколькі не псуе знешнасць мужчыны, ня надае яму ўзросту. Наадварот, белая барада - гэта магчымасць прыцягнення ўвагі з боку процілеглага полу, так як статыстычныя дадзеныя пацвердзілі, што жанчынам сівізна на барадзе мужчын падабаецца. Калі ж мужчына не можа прыняць сівізну, можна скарыстацца фарбай для бароды, якая верне валасінкам натуральны тон.\n← Ўсё пра аднаразовыя станкі: ответы на все вопросы\nЯк выбраць і насіць заціск для гальштука? →


Старшыню Саюзу палякаў папярэдзіла пракуратура\n21 ліпень 2005, 20:49\nСяргей Астраўцоў, Горадня Сёньня у 18.30 у Саюзу палякаў прыбыў міліцыянт, які сказаў, што мае даставіць старшыню Саюзу палякаў Анжаліку Борыс у Ленінскую раённую пракуратуру Горадні. Яна адмовілася ехаць у пракуратуру пасьля заканчэньня працоўнага дня.\nПасьля гэтага ў СПБ прыбыў прадстаўнік пракуратуры, які паказаў спадарыні Борыс афіцыйнае папярэджаньне аб недапушчальнасьці стварэньня перашкодаў для скліканьня Галоўнага праўленьня СПБ у старым складзе (абраным на пазамінулым — 5-м зьезьдзе СПБ), каб яно, у сваю чаргу, склікала паўторны — 6-ы зьезд Саюзу.\nСупрацоўнік пракуратуры, пазнаёміўшы А.Борыс з папярэджаньнем, не пакінуў самога дакумэнту, сказаўшы, што ў пракуратуры існуе такая завядзёнка. У паперы зазначана, што за невыкананьне папярэджаньня А.Борыс “будзе адказваць паводле заканадаўства”.\nУ Саюзе палякаў расцэньваюць гэта як спробу ціску на Анжаліку Борыс і зазначаюць, што паводле Статуту СПБ паўнамоцтвы на скліканьне зьезду мае Галоўная рада, а не Галоўнае праўленьне Саюзу.\n12 траўня Міністэрства юстыцыі РБ прызнала несапраўднымі вынікі 6-га зьезду СПБ, на якім было абрана новае кіраўніцтва на чале з А.Борыс. Мінюст працягвае лічыць легітымным былога кіраўніка Саюзу Тадэвуша Кручкоўскага і абавязвае яго паўторна склікаць 6-ы зьезд СПБ. Гэтае рашэньне выклікала абвастрэньне адносінаў паміж Беларусьсю і Польшчай.


BIELARUS.org — №533 — Беларусь за месяц\nАдбылося першае ўзнагароджаньне ляўрэатаў прэміі “БНФ “Адраджэньне”. Яна прысуджаецца за дасягненьні ў галіне культуры, навукі, адукацыі, і грамадзкай дзейнасьці.\nУ выніку ў намінацыі “адукацыя і навука” прэмію атрымаў выдавец і перакладчык Зьміцер Колас, які летась выдаў “Ангельска-беларускі слоўнік” Валянціны Пашкевіч і “Нямецка-беларускі слоўнік”. Прэмія яму таксама прысуджана за пераклады замежнай літаратуры.\nУ намінацыі “культура” прэмію атрымаў музыкант гурту сярэднявечнай музыкі “Стары Ольса” Зьміцер Сасноўскі за дзясяткі праведзеных канцэртаў і некалькі выпушчаных кампакт-дыскаў.\nУ намінацыі “грамадзкая дзейнасьць” за сэрыю артыкулаў у “Нашай Ніве” ляўрэатам прэміі стаў Павал Севярынец.\nПасьмяротна прэмію атрымаў эканаміст Вячаслаў Дашкевіч – аўтар больш як тысячы артыкулаў на эканамічную тэматыку.\nУ фінале эўрапейскага музычнага конкурсу “Эўрабачаньне”. беларус Дзьмітры Калдун зь песьняй Work your magic трапіў у дзясятку наймацнейшых у паўфінале, а ў фінале заняў выніковае 6-е месца. Вышэй за яго аказаліся прадстаўнікі Сэрбіі, Украіны, Расеі, Турцыі, Баўгарыі. Гэта найвышэйшае дасягненьне беларусаў на “Эўрабачаньні”. Да гэтага беларусы тройчы бралі ўдзел у конкурсе і ні разу не прабіваліся ў фінал.\nУ Маскве і Мыцішчах (Расея) скончыўся чэмпіянат сьвету па гакеі. За званьне найлепшай каманды плянэты змагаліся 16 камандаў. Уражаньні ад выступу беларускай зборнай (галоўны трэнер – Курт Фрэйзэр) дваякія. З аднаго боку беларусы яшчэ на першым этапе забясьпечылі сабе права застацца ў эліце. З другога боку: адна перамога (над няўдачнікам турніру Аўстрыяй) і пяць паразаў, дзьве зь якіх з разгромным лікам (8:1, 5:1) – ня повад для гонару. Як вынік, 11-12-е месцы. Першынство-ж выйграла зборная Канады.\nУ наступным годзе гакейны чэмпіянат пройдзе на радзіме гэтага віду спорту, у гарадах Квэбэк і Галіфакс.\nУ Менску і рэгіёнах былі вывешаныя некалькі бел-чырвона-белых сьцягоў. У сталіцы іх вывесілі каля Акадэміі навук, на Плошчы Калініна, у раёне Камароўскага рынку, ля станцыі мэтро “Пушкінская”, у мікрараёне Лошыца. Зьявіліся сьцягі ў Нясьвіжы, Салігорску і Асіповічах.\nУ ноч на 14 траўня ў Баранавічах маладафронтавец Яраслаў Грышчэня памяняў над гарвыканкамам чырвона-зялёны сьцяг на бел-чырвона-белы. Гэта зафіксавала камэра відэаназіраньня, і наступнай раніцай хлопец быў затрыманы, праўда, празь некалькі гадзін, пасьля складаньня пратаколу аб дробным хуліганстве, адпушчаны.\nТакім чынам людзі адзначылі 12-ыя ўгодкі сумнавядомага рэфэрэндуму (14 траўня 1995 г.) Тады 75% прагаласаваўшых аддалі свае галасы за тое, каб замест нацыянальнай дзяржаўнай сымболікі былі вернутыя старыя савецкія сымбалі.\nУ гэты дзень расейскі газавы манапаліст «Газпром» і Дзяржкамітэт па маёмасьці Рэспублікі Беларусь падпісалі дамову куплі-продажу акцый «Белтрансгазу». Паводле дамовы, расейская кампанія набывае 50% акцый «Белтрансгазу» за $2,5 млрд. Аплата акцый будзе ажыцьцяўляцца роўнымі долямі ў чатыры этапы цягам 2007-10 гг. На кожным этапе ААТ «Газпром» набыудзе 12,5% акцый ААТ «Белтрансгаз».\n«Газпром» і урад Беларусі таксама падпісалі дапаўненьне да пратаколу ад 31 сьнежня 2006 году па стварэньні сумеснай беларуска-расейскай газатранспартнай арганізацыі і паставак, а таксама транзыту прыроднага газу праз Беларусь. Дадатак прадугледжвае паэтапнае (цягам 2008-2010 гг.) павышэньне ўзроўню аптовай нацэнкі да цаны газу, што рэалізуецца «Белтрансгазам» спажыўцам у Беларусі, а таксама абавязкі беларускага боку ня ўводзіць асобнае права дзяржавы (г. зв. «залатую акцыю») на ўдзел у кіраваньні «Белтрансгазам».\nУ Горадні прайшоў устаноўчы сход руху “За свабоду”. Адбыўся ён пад грукат у дзьверы міліцыянтаў. На сход прыехалі 70 дэлегатаў з усёй краіны. Ужо праз паўгадзіны ў дзьверы памяшканьня, дзе праходзіла паседжаньне, пагрукала міліцыя. Дэлегатаў папрасілі тэрмінова пакінуць будынак, нібыта ён замінаваны. Ля будынку стаяла некалькі міліцэйскіх машынаў і дзьве машыны хуткай дапамогі. Праўда, пакуль міліцыянты ламаліся ў дзьверы, дэлегаты пасьпелі вырашыць усе працэдурныя рэчы: прынялі статут і абралі кіроўныя органы. Кіраўніком Pуху “За свабоду” стаў Аляксандар Мілінкевіч, яго намесьнікамі – Віктар Карняенка і Юрась Губарэвіч.\nУ Менску прайшла акцыя студэнтаў супраць адмены льготаў на праезд (што мяркуецца зрабіць неўзабаве з прыняцьцем адпаведнага закону парлямэнтам). Акцыя, якая загадзя рэклямавалася, аказалася пшыкам. Яна сабрала на Плошчы Бангалёр толькі 200 удзельнікаў: усяго ў Менску налічваецца некалькі дзясяткаў тысяч студэнтаў.\nДругая акцыя студэнтаў, якая прайшла 23 траўня на Плошчы Незалежнасьці, наогул, сабрала 20 чалавек. Стварылася ўражаньне, што студэнтам усе роўна, скасоўваюць ім 50%-ную зьніжку на праезд транспартам ці не.\nТым часам 23 траўня палата прадстаўнікоў нацыянальнага сходу прыняла закон аб упарадкаваньні льготаў. Льготаў пазбаўленыя цяпер ня толькі студэнты, але і ліквідатары аварыі на Чарнобыльскай АЭС, а таксама маладыя маці, якія мелі права атрымліваць бясплатна лекі для дзяцей ва ўзросьце да трох гадоў. Бясплатныя лекі былі добрай падтрымкай адзінокім ці малазабясьпечаным маці.\nАдмену льготаў зноў-такі аналітыкі зьвязваюць зь нястачай грошай у бюджэце.\nВыйшлі на волю (вызваленыя ўмоўна-датэрмінова) палітвязьні Павал Севярынец і Мікола Статкевіч. Рашэньне пра гэта было прынята на паседжаньнях судоў у Наваполацку і Мар’інай Горцы (Пухавіцкі раён).\nСевярынец і Статкевіч былі асуджаныя ў траўні 2005 году на тры гады абмежаваньня свабоды (г. зв. “хіміі”) “за арганізацыю беспарадкаў падчас акцый пратэсту на вынікі рэфэрэндуму аб скасаваньні колькасьці тэрмінаў прэзыдэнта, які прайшоў 17 кастрычніка 2004 году.”.\nПавал Севярынец адбываў пакараньне ў вёсцы Малое Сітна Полацкага р-ну, дзе працаваў на лесанарыхтоўках, а Мікола Статкевіч — спачатку ў Баранавічах, а потым у в. Блонь Пухавіцкага р-на. У жніўні яны павінны былі выйсьці на волю — адзін год пакараньня скарачаўся амністыяй.\nІ Статкевіч, і Севярынец зьвязалі вызваленьне з пагрозай эканамічных санкцый у дачыненьні да Беларусі з боку Эўразьвязу (ЭЗ): 21 чэрвеня ўступае ў сілу рашэньне Рады ЭЗ аб пазбаўленьні Беларусі гандлёвых прэфэрэнцый. Паводле экспэртаў, на адмене льгот у гандлі з Эўропай Беларусь штогод будзе губляць да 400 млн. еўра.


Ремонт квартир - mamykryma.ru\nАпублікавана 22.03.2017 06:35\nЧалавек, які задумваецца аб стварэнні ўласнага бізнэсу, перабірае сотні варыянтаў разнастайных бізнес-ідэй. Аднак не ўсе яны лёгка ўвасабляюцца ў рэальнасць - для рэалізацыі адных неабходныя спецыяльныя ўменні і навыкі, для іншых - вялікі стартавы капітал, трэція - цяжкавыканальным тэхнічна. Існуюць універсальныя віды бізнэсу, якія падыдуць нават для пачаткоўца прадпрымальніка. Да такой ўвазе ставіцца мэблевы бізнэс.\nБольше про:Мебель на заказ волгоград\nАпублікавана 22.03.2017 06:33\nМы працуем на рынку паставак дызельнага паліва ўжо больш за 10 гадоў і за гэты перыяд змаглі зарабіць рэпутацыю надзейнага пастаўшчыка якасных ГЗМ. Мы ажыццяўляем дастаўку з захаваннем усіх патрабаванняў тэхнікі бяспекі.\nБольше про:Купить дизельное топливо с доставкой\nАпублікавана 22.03.2017 06:32\nРана ці позна кожнаму ўладальніку прыватнага дома прыйдзецца сутыкнуцца з гэтак непрыемнай працэдурай, як чыстка каналізацыі ў прыватным доме. Калі вы вырашылі выканаць працу самастойна, то вам варта быць гатовым да таго, што фронт работ вам трэба будзе немалы.\nБольше про:Перекрытие канализации должникам\nМантаж і дэмантаж вокнаў\nАпублікавана 21.03.2017 20:23\nНа сённяшні дзень практычна не засталося людзей, якія б не захацелі поменятьсвои старыя вокны на пластыкавыя, дарэчы пры куплі вокнаў рэкамендую выкарыстоўваць калькулятар пластыкавых вокнаў.\nБольше про:Мантаж і дэмантаж вокнаў\nДэкаратыўная тынкоўка караед\nАпублікавана 21.03.2017 20:18\nТынкоўка ў нашай краіне доўгі час выкарыстоўвалася толькі для выраўноўвання сцен пад далейшую аздабленне, што, вядома, недастаткова для такога універсальнага будаўнічага матэрыялу, магчымасці якога ў стварэнні непаўторнага інтэр'еру простым выраўноўваннем не абмяжоўваецца.\nБольше про:Дэкаратыўная тынкоўка караед\nЯк выконваецца рамонт кандыцыянераў\nАпублікавана 21.03.2017 18:24\nКандыцыянеры ў сучасным свеце, не з'яўляюцца раскошай, бо гэта тыя прыборы, якія не пераставалі карыстацца поспехам.\nЯк паказвае практыка, сёння ўсё часцей іх можна сустрэць у любой кватэры і доме, на самай справе, гэта не здзіўляе, бо кандыцыянеры здольныя стварыць спрыяльны і камфортны мікраклімат у памяшканні, а гэта немалаважна, асабліва для летняга перыяду часу.\nБольше про:Як выконваецца рамонт кандыцыянераў\nДушавыя латкі для ваннай пакоі\nАпублікавана 21.03.2017 17:58\nФункцыю зліву для душавых кабінак ажыццяўляе душавой латок, гэта сістэма з металу і пластыка. Латок для душа дазваляе збіраць і адводзіць ваду ў сцёк. Складаецца гэты латок з асаблівай кантэйнера для збору вады, у камплект уваходзіць сіфон, латок, дэкаратыўнае пакрыццё і ножкі.\nБольше про:Душавыя латкі для ваннай пакоі\nБольше про:Павелічэнне плошчы балкона\nСтаронка 10 з 271


Ці могуць быць ільготы на веды? | zviazda.by\nХатняя старонка » Адукацыя » Кампетэнтна » Ці могуць быць ільготы на веды?\nЦі могуць быць ільготы на веды?\nУ будучыні трапіць «выпадкова» ў ВНУ будзе ўсё больш праблематычна. У гэтым паспрабавалі пераканаць журналістаў старшыня Савета Рэспублікі Нацыянальнага сходу Рэспублікі Беларусь, старшыня Дзяржаўнай камісіі па кантролі за ходам прыёмнай кампаніі Анатоль РУБІНАЎ і першы намеснік міністра адукацыі Аляксандр ЖУК. Анатоль Рубінаў і Аляксандр Жук правялі прэс-канферэнцыю, на якой агучылі не толькі вынікі прайшоўшай прыёмнай кампаніі, але і падзяліліся сваім бачаннем таго, як у далейшым павінен ажыццяўляцца адбор прэтэндэнтаў на атрыманне вышэйшай адукацыі.\n— У гэтым годзе прахадны бал на бюджэтную форму навучання на ўсіх спецыяльнасцях не апускаўся ніжэй за 96 балаў, у той час як летась былі выпадкі, калі студэнтамі станавіліся абітурыенты, якія мелі ўсяго 46 балаў, — расказаў Анатоль Рубінаў. — Увядзенне больш высокага парогавага значэння на цэнтралізаваным тэсціраванні дапамагло выключыць з кола прэтэндэнтаў на навучанне ў ВНУ самых слаба падрыхтаваных абітурыентаў. Амаль 41 тысяча абітурыентаў не змагла пераадолець устаноўлены парог. І гэта было правільна: з аднаго боку, мы павысілі патрабаванні да ведаў тых, хто паступаў, а з іншага, — забяспечылі прыток абітурыентаў у сярэднія спецыяльныя навучальныя ўстановы.\n— На шэраг спецыяльнасцяў прахадны бал у вышэйшых навучальных установах вырас ад 20 да 100 пунктаў, — дадаў Аляксандр Жук. — Мы праводзілі маніторынг у 9 пунктах правядзення тэсціравання і заўважылі, што на ЦТ па фізіцы і матэматыцы да 40% абітурыентаў пакідалі экзаменацыйную аўдыторыю на працягу першай гадзіны. Гэта людзі, якія не спрабавалі рашаць задачы, а спадзяваліся ўгадаць адказ, расставіўшы ў сваіх бланках крыжыкі. Менавіта абітурыенты, якія такім чынам «здавалі экзамен», і аказаліся сярод тых, хто не змог пераадолець ніжні парог.\nІснаванне ніжняга парогу — гэта вельмі важны сігнал і для грамадства, і асабліва для моладзі, што не трэба блытаць даступнасць вышэйшай адукацыі з лёгкасцю яе атрымання. Сапраўды, права атрымаць менавіта тую прафесію, пра якую марыш, ёсць ва ўсіх, але аднаго толькі жадання недастаткова: для таго, каб атрымаць вышэйшую адукацыю, неабходна мець яшчэ і адпаведную базу ведаў, трэба добра вучыцца і сістэмна рыхтавацца да паступлення.\nМіністэрства адукацыі не засмучае і той факт, што з за ўвядзення ніжняга парогу не ўдалося ўкамплектавацца ў гэтым годзе не толькі прыватным ВНУ, але і дзяржаўным. Недабор на бюджэтную форму навучання ў дзяржаўных ВНУ склаў 2414 месцаў, з іх 1643 месцы засталіся незапоўненыя на дзённай форме навучання. План набору на бюджэтную форму выканалі толькі 19 з 45 дзяржаўных ВНУ. На платную форму навучання ў дзяржаўныя ВНУ залічылі на 19,2 тысячы чалавек менш, чым планавалі (або на 36%). А ў прыватных ВНУ і ўвогуле недабор склаў 46%: планавалі набраць 8,8 тысячы чалавек, а набралі толькі 4,8 тысячы першакурснікаў.\n— Калі мы яшчэ восенню прымалі рашэнне ўзняць ніжняе значэнне бала на ЦТ, то ўсведамлялі, якія наступствы будзе мець гэтае рашэнне, — запэўніў Аляксандр Жук. — Наша галоўная задача — выканаць дзяржаўны заказ на падрыхтоўку кадраў. І мы з ім фактычна справіліся. Невыкананне лічбаў бюджэтнага набору ў нас нязначнае. З праблемамі сутыкнуліся педагагічныя спецыяльнасці фізіка-матэматычнага профілю. Але ў дзвюх абласных ВНУ (Гродзенскім дзяржаўным і Віцебскім дзяржаўным універсітэтах) усе бюджэтныя месцы на педагагічных спецыяльнасцях фізіка-матэматычнага профілю поўнасцю запоўнены, што сведчыць аб эфектыўнасці прафарыентацыйнай работы, якая праводзіцца ў гэтых рэгіёнах. Для таго, каб прыцягнуць абітурыента, правядзення адных толькі дзён адкрытых дзвярэй у навучальнай установе недастаткова. На Гродзеншчыне цалкам удалося ўкамплектавацца таксама і Гродзенскаму дзяржаўнаму аграрнаму ўніверсітэту — яшчэ адзін аргумент на карысць якаснай прафарыентацыі ў рэгіёне.\nНа думку Анатоля Рубінава трэба прыводзіць падрыхтоўку кадраў з вышэйшай адукацыяй у адпаведнасць з рэальнымі патрэбамі рынку працы.\n— У нас заяўленая колькасць месцаў для прыёму ў ВНУ складала 97,5 тысячы, а, напрыклад, у 1991 годзе план прыёму быў усяго 37,5 тысячы чалавек. Гэта значыць, што сёння мы выпускаем у 2,6 раза больш спецыялістаў з вышэйшай адукацыяй, чым у пачатку 1990 х гадоў. А ў сістэме прафтэхадукацыі запланавана прыняць на вучобу 36 тысяч маладых людзей, у той час як у 1991 годзе гэты паказчык складаў 72 тысячы. Атрымліваецца, што на аднаго рабочага ў нас прыпадаюць тры спецыялісты з вышэйшай адукацыяй. Гэта не зусім нармальная прапорцыя… Што тычыцца платнай формы навучання, я мяркую, што далейшы лёс маладых людзей, якія атрымліваюць адукацыю за ўласныя сродкі, павінен хваляваць не толькі іх, але і дзяржаву. Калі выпускнік з дыпломам аб вышэйшай адукацыі не можа сябе ў далейшым у жыцці рэалізаваць, гэта вялікая праблема. Таму і колькасць платных месцаў, напэўна, таксама трэба планаваць.\nАляксандр Жук упэўнены, што рабіць нейкіх рэзкіх рухаў у плане рэзкага скарачэння платнай формы навучання сэнсу няма: існаванне ніжняга парогу на ЦТ прывядзе да таго, што «сітуацыя сама паступова ўвойдзе ў нармальнае рэчышча». Але сёння колькасць студэнтаў-платнікаў перавышае ў дзяржаўных ВНУ колькасць «бюджэтнікаў». Асабліва гэта тычыцца завочнай формы навучання.\nДзяржаўная камісія па кантролі за ходам падрыхтоўкі і правядзення ўступных выпрабаванняў ва ўстановах вышэйшай і сярэдняй спецыяльнай адукацыі ў чарговы раз ініцыіруе зацвердзіць новы парадак прыёму ў ВНУ.\n— Зрабіць гэта трэба яшчэ да канца гэтага года, каб у абітурыентаў быў час усё вывучыць і падрыхтавацца да новых умоў паступлення, — падкрэсліў Анатоль Рубінаў.\nПаводле яго слоў, кожны год Міністэрства адукацыі і дзяржаўная камісія выяўляюць праблемныя пытанні. У 2011 і 2012 гадах былі зроблены канкрэтныя рэкамендацыі і на іх падставе была распрацавана новая рэдакцыя правіл прыёму. Аднак прыняць новы парадак не паспелі. Таму сёлета ўсе акрэсленыя праблемы зноў нагадалі пра сябе, што пацвярджае іх невыпадковы характар.\nЯк зазначыў Анатоль Рубінаў, як і летась, адмоўны ўплыў на якасць адбору абітурыентаў аказвала правядзенне на шэрагу спецыяльнасцяў асобнага конкурсу паміж выпускнікамі сельскіх і гарадскіх устаноў адукацыі. Ад асобнага конкурсу трэба адмаўляцца. Тым больш, што сёння выпускнікі сельскіх устаноў адукацыі амаль не ўступаюць па сваіх балах гараджанам, а часта маюць нават і больш высокія балы. Разам з тым, ёсць сітуацыі, якія ўвогуле супярэчаць здароваму сэнсу: напрыклад, калі падае дакументы толькі адзін абітурыент з сельскай мясцовасці, то ён увогуле паступае без конкурсу — незалежна ад узроўню ведаў.\n— Сітуацыя, якая склалася сёлета падчас прыёмнай кампаніі, у чарговы раз даказала, што пытанні прадастаўлення абітурыентам пры паступленні льгот патрабуюць перагляду. Ці можа быць інжынер з ільготамі на веды або ўрач, у якога пры паступленні былі асаблівыя абставіны? — задаў рытарычнае пытанне Анатоль Рубінаў. — Я ўпэўнены, што льгот на ўзровень прафесіяналізму быць не павінна. А пакуль такія льготы існуюць, яны прыводзяць да парадаксальных сітуацый: напрыклад, у БДУ на біялагічным факультэце прахадны бал быў 262, а льготнік змог паступіць, маючы ўсяго 142 балы. На «сучасныя замежныя мовы» паступалі абітурыенты, якія мелі больш як 300 балаў, але гэта не перашкодзіла паступіць сюды выпускніку з сельскай мясцовасці, які меў усяго 155 балаў. Лічу, што льготы павінны быць перанесены ў матэрыяльную сферу: гэта можа быць абавязковае прадастаўленне месца ў інтэрнаце, выдача льготнага крэдыту, адмена платы за ўдзел у ЦТ і гэтак далей.\nАнатоль Рубінаў звярнуў таксама ўвагу на праблему залічэння пераможцаў рэспубліканскай алімпіяды па прадмеце «Грамадазнаўства». Гэтыя абітурыенты, якія маюць права быць залічанымі без уступных іспытаў, пры паступленні на звышпрэстыжныя спецыяльнасці нярэдка выціскаюць абітурыентаў з вельмі высокімі баламі па выніках ЦТ. Скажам, у БДУ з 15 залічаных на спецыяльнасць «Міжнароднае права» 14 аказаліся пераможцамі рэспубліканскай алімпіяды. Затое сюды не змог паступіць абітурыент, які меў бліскучы вынік: 386 балаў з 400 магчымых. Прычым абітурыент аказаўся на вышыні на ўсіх трох дысцыплінах цэнтралізаванага тэсціравання.\n— Нельга сказаць, што «Міжнароднае права» і «Грамадазнаўства» на 100% карэлююць, — падкрэсліў Анатоль Рубінаў, — таму з гэтай алімпіяднай дысцыплінай трэба разбірацца… Як і з пералікам экзаменацыйных дысцыплін на роднасных спецыяльнасцях. Трэба яго ўніфікаваць, каб абітурыент, які раптам не прайшоў на адну спецыяльнасць, мог бы са сваім наборам сертыфікатаў паступіць на блізкую спецыяльнасць, дзе чамусьці патрабуецца сертыфікат па іншай дысцыпліне. Гэта тычыцца ў першую чаргу гуманітарных дысцыплін.\nА вось над зместам тэстаў, як лічыць Анатоль Рубінаў, яшчэ трэба будзе папрацаваць, каб зменшыць верагоднасць угадвання правільных адказаў. Асабліва востра гэтая праблема стаіць для тэстаў па рускай і беларускай мовах, тым больш што на гэтых дысцыплінах устаноўлена самая нізкая планка на ЦТ. Старшыня дзяржкамісіі лічыць, што вобласць А, дзе да заданняў прыводзяцца варыянты адказаў, трэба скарачаць, а вобласць В (дзе ад абітурыента патрабуецца ўпісаць правільны адказ самастойна) — павялічваць.\nУвогуле ж, на думку Анатоля Рубінава, гэта не зусім правільна, калі няпрофільныя прадметы ў агульным бале абітурыента прэваліруюць: для інжынера больш важнае веданне фізікі і матэматыкі, чым рускай мовы. Таму, магчыма, можна было б замяніць экзамен залікам?\nАле Аляксандр Жук лічыць недапушчальным, калі інжынер не можа запоўніць без памылак нават заяву ў аддзеле кадраў, бо валоданне мовай — абавязковы атрыбут любога чалавека з дыпломам аб вышэйшай адукацыі. І нават калі гэта будзе залік, усё роўна давядзецца ўстанаўліваць нейкае абмежаванне на ўваходзе…\nІ напрыканцы яшчэ некалькі лічбаў: з выпускнікоў агульнаадукацыйных устаноў гэтага года студэнтам стаў кожны другі (55%). Сярод выпускнікоў ліцэяў колькасць тых, хто паступіў у ВНУ, даходзіць да 90%, а сярод выпускнікоў гімназій — да 80%.\n3764 Як навучыць дзіця рацыянальна карыстацца грашыма? Парады псіхолага\n3428 Сельскі настаўнік — пра свой свядомы выбар, сям’ю і клуб аматараў вандровак\n3243 Крызіс на мяжы. Уся аператыўная інфармацыя на чацвер\n2855 У музеі ВАВ адкрылася выстаўка «Бітва за Маскву. Бессмяротнасць подзвігу».\n2537 Як правільна аднаўляцца пасля COVID-19?\n2506 Крэпасць духу. 10 натхняльных храмаў Гродзеншчыны\n2383 Вольга Чамаданава: Калі здарылася бяда — ідзіце туды, калі можаце дапамагаць — дапамагайце\n2055 Крызіс на мяжы. Уся аператыўная інфармацыя на пятніцу


Вы тут: Галоўная Вытворцы KUUL ❤ Бесплатная доставка ❤ по Украине ✅ косметики КУЛ заказов от 1000грн * при условии 100% предоплаты за товар\nМаладзёжная марка касметыкі для валасоў Kuul была распрацавана мексіканскай кампаніяй Nattura Labs ў 2004 годзе. Брэнд адразу ж стаў знакамітым сярод спажыўцоў на сваёй радзіме, а ўжо праз нядоўгі час пачаў упэўнена заваёўваць еўрапейскі рынак. У асартыменце вытворцы прадстаўлены сродкі па догляду за валасамі, якія адрозніваюцца высокім якасцю, эфектыўнасцю, арыгінальнай яркай пакаваннем і прымальнымі цэнамі.\nKUUL Асвятляе парашок Color System, 50 гр.\nВытворца: KUUL ❤ Бесплатная доставка ❤ по Украине ✅ косметики КУЛ заказов от 1000грн * при условии 100% предоплаты за товар\nПарашок выдатна можа падысці для хуткай працэдуры абескаляроўвання. Дзякуючы таму, што ў склад формулы парашка ўваходзяць заляцаюцца і ахоўныя інгрэдыенты, атрымоўваецца падчас яго выкарыстання захоўваць капілярную цэласнасць валасоў.\nKUUL Фарба для валасоў Color System, 90 мл\nЎдасканаленая формула фарбы KUUL Color System дазваляе пігменты пракрасціся ва ўнутраныя пласты валасоў, дае аднастайны колер і 100% зафарбоўвання сівых валасоў.\nKUUL Фарба для валасоў Funny Color, 90 мл\nKuul Funny Color не ўтрымлівае аміяку, ня трэба змешваць з акісляльнікам. Оттеночный фарбавальнік забяспечвае ўстойлівы, насычаны і раўнамерны вынік.\nKUUL акісляльнік Kuul Color System Peroxido 40 Vol (12%), 870 мл\nІнавацыйная формула ўзбагачана рэчывамі, якія не здольныя нанесці шкоду чалавечаму здароўю. Акрамя таго, склад акісляльніка не руйнуе структуры валасоў, а наадварот падае для іх эфектыўную абарону.\nKUUL акісляльнік Kuul Color System Peroxido 30 Vol (9%), 870 мл\nKUUL акісляльнік Kuul Color System Peroxido 20 Vol (6%), 870 мл\nKUUL акісляльнік Kuul Color System Peroxido 10 Vol (3%), 870 мл\nKUUL Color Me Shampoo AMINOGEN COMPLEX - Шампунь для афарбаваных валасоў, 300 мл\nАмінакіслоты пшаніцы паляпшаюць водны баланс валасоў, замацоўваюць малекулу фарбавальніка. Малочны пратэін валодае супрацьзапаленчымі ўласцівасцямі, сілкуе структуру валасоў\nKUUL Cure Me Shampoo - Шампунь для пашкоджаных валасоў, 300 мл\nЎвільгальгфючая формула прадукту падыходзіць для штодзённага беражлівых ачышчэння валасоў. Шампунь не ўтрымлівае сульфатаў.\nKUUL Curl Me Shampoo - Шампунь для павойных валасоў, 300 мл\nактыўнага дзеяння павойных валасоў на аснове пшанічных амінакіслот, якія паляпшаюць водны баланс валасоў, умацоўваюць іх структуру, надаюць бляск і гнуткасць\nKUUL Straight Me Shampoo - Шампунь для выпроствання валасоў, 300 мл\nПасля яго прымянення валасы любога тыпу набываюць прыгожы бляск і пышна паддаюцца кладцы, захоўваючы яе форму на працягу доўгага часу.\nKUUL Гель экстра-моцнай фіксацыі Tuff Gel, 100 гр.\nСтайлінг на воднай аснове, экстрасильной фіксацыі з мокрым эфектам. Надае валасам шчыльнасць і бляск за кошт аминоген комплексу і мінеральнага алею. Маментальна фіксуе нават самыя экстрэмальныя кладкі, не ўцяжарыць іх.\nKUUL Curl Me Gel - нязмыўная кандыцыянер-гель для павойных валасоў, 300 мл\nПрадстаўлены гель ад Kuul створаны на воднай аснове, зусім не абцяжарвае пасмы і прадухіляе іх зліпанне, дзякуючы чаму створаная кладка будзе выглядаць максімальна натуральна і вельмі панадліва.\nKUUL Нязмыўная кандыцыянер для пашкоджаных валасоў Cure Me Repair Leave-In, 300 мл\nКампаненты пранікаюць углыб валасяных валокнаў, рэстаўруюць іх пашкоджаныя ўчасткі і паскараюць працэс насычэння валокнаў карыснымі рэчывамі і належным колькасцю вільгаці.\nKUUL Color Me Leave-in Treatment AMINOGEN COMPLEX - Кандыцыянер нязмыўная для афарбаваных валасоў Color, 300 мл\nЯкое ўваходзіць у склад кандыцыянера мінеральны алей дапамагае аднавіць структуру афарбаваных валасоў і зафіксаваць фарбуюць пігмента, зноў-такі, без шкоды для вашых валасоў.\nKUUL Рэканструюе маска для валасоў Cure Me, 245 гр.\nСклад гэтага унікальнага прадукту быў узбагачаны асаблівым комплексам амінакіслот. Маска глыбока ўвільгатняе пасмы і насычае валасы неабходнымі пажыўнымі рэчывамі, падтрымліваючы належны ўзровень увільготненасці\nKUUL Гель для мадэлявання прычоскі з бляскам Frost, 100 гр.\nУ склад уваходзіць амінакіслоты шоўку, пшаніцы, пратэін калагена, якія ўтвараюць ахоўную плёнку на паверхні валасоў, спрыяючы ўтрыманню вільгаці ў валасах, абараняючы іх ад уздзеяння агрэсіўных фактараў навакольнага асяроддзя.\nKUUL Лосьон для кладкі валасоў Double Shift, 300 гр.\nМае ў сваім складзе аминоген, мінеральны алей, Гидролизированный кватернизованый пратэін калагена, якія пранікаюць у валасы надаючы ім оббьем і бляск.\nKUUL Асвятляе парашок Color System, 350 гр.\nKUUL Гель (павуцінка) для мадэлявання прычоскі эластычнай фіксацыі Urban Wax, 100 гр.\nУ складзе ўтрымоўваецца амінакіслата пшаніцы, шоўку, алей насення жажаба, пантэнол, мінеральны алей, малочная кіслата. Гэтыя інгрэдыенты нармалізуюць водны баланс, ўмацоўваюць структуру валасоў.\nKUUL Straight Me Cream Gel - нязмыўная кандыцыянер для выпроствання валасоў, 300 мл\nспрыяе выпроствання валасоў. Увільгатняе і змякчае валасы, забяспечвае максімальную абарону ад высокіх тэмператур падчас кладкі.\nKUUL Тоніруют шампунь для обесцвеченных валасоў Matizant, 1000 мл\nШампунь які дазваляе карэктаваць або нейтрализировать непажаданыя адценні за кошт ўтрымання ў сабе малекул сіняга і фіялетавага колеру. Малочны пратэін мякка ахінае структуру валасоў празрыстай плёнкай.\nKUUL Лак для валасоў моцнай фіксацыі Ultra Hold, 400 мл\nПры вертыкальным нанясенні дазваляе ствараць мокры эфект, а пры гарызантальным - сухі. Талькова аснова абараняе скуру галавы, не даючы ёй хутка забрудзіцца.\nKUUL Нязмыўная шаўковы лосьон для кончыкаў валасоў Glow Me Silk Lotion, 150 мл\nНязмыўная ласьён з шоўкам для пасечаных кончыкаў валасоў, у склад якога ўваходзіць пратэін шоўку. Пасля выкарыстання валасы становяцца здаровымі, ўвільготненым, эластычнымі, неверагодна мяккімі.\nKUUL Двухфазны спрэй для пашкоджаных валасоў Cure Me 2 Phases, 300 мл\nЗабяспечвае аднаўленне сухіх і ломкіх валасоў, достраивая пашкоджаныя ўчасткі валасянога стрыжня і робячы пасмы моцнымі і трывалымі. Экстракты пшаніцы і амінакіслоты кератина дапамагаюць павысіць пругкасць валасоў.\nKUUL Хімічная рассыпалася Ondulante + нейтралізатар, 1000 + 1000 мл\nСкладаецца з лосьона і нейтралізатара для хімічнай завіўкі. Дазваляе стварыць натуральныя, хупавыя хвалі або завіткі, якія доўга захоўваюць эластычнасць і спружыністыя сілу.\nKUUL Нязмыўная шаўковы лосьон для кончыкаў валасоў Glow Me Silk Lotion, 300 мл


16 люты 2016, 12:14\nАдказнасьць за выкананьне пастановы — на старшынях аблвыканкамаў і Менгарвыканкаму. Цэны разьлічваліся зыходзячы з курсу даляра ў 22 719 рублёў і з індэксу спажывецкіх цэнаў — 115,1%.\nСавет міністраў усталяваў максымальныя дапушчальныя плянава-разьліковыя цэны на жыльлёва-камунальныя паслугі на 2016 год. Пастанова набыла сілу ад моманту апублікаваньня і распаўсюджваецца на ўсе ўзаемаадносіны, якія ўзьніклі ад 1 студзеня 2016 году.\nЯк сьцьвярджае ўрад, пастанову прынялі дзеля зьніжэньня затратаў на аказаньне насельніцтву камунальных паслугаў.\nУсталяваныя максымальныя тарыфы розьняцца па рэгіёнах. Аблвыканкамам і Менгарвыканкаму даручана забясьпечыць зацьверджаньне раённымі і гарадзкімі выканкамамі цэнаў на «камуналку» ў іх межах.\nНапрыклад, у Менску максымальныя цэны вызначаныя наступныя: 6875 рублёў за 1 м³ вады, 4530 за 1 м³ каналізацыі, 1 161 570 за 1 Гкал ацяпленьня, 1155 за тэхабслугоўваньне 1 м2 агульнай плошчы жылога памяшканьня, 820 рублёў з 1 м² агульнай плошчы жылога памяшканьня за ліфт і 53 944 рублі за 1 м³ цьвёрдых камунальных адкідаў.\nРанейшыя рэформы ў жыльлёва-камунальнай гаспадарцы Беларусі зьвяліся да росту тарыфаў. «Жыроўкі» за студзень вырасьлі амаль удвая. На канец 2016 году плянуецца выйсьці на 50% кампэнсацыі насельніцтвам затратаў на камунальныя паслугі, да канца 2018 году кампэнсацыя мае выйсьці на 100%.


Публікацыі па тэме «Харватыя» | Новы Час\nМерапрыемства збярэ больш за 3000 удзельнікаў.\nХарватыя vs п'яныя турысты\nМэр горада Хвар Рыкарда Новак абвясціў вайну занадта разняволенным паводзінам турыстаў. За шпацыр па горадзе ў купальніку прыйдзецца заплаціць 600 еўра, за аголены торс — 500, а за сон ці распіванне спіртных напояў у публічным месцы — 700 еўра.\nДасюль шматлікія сталыя жыхары балканскіх краін настальгуюць па часах Югаславіі і, як следства, 25 мая адзначаюць дзень нараджэння яе заснавальніка Ёсіпа Броз Ціта.\nХарватыя перакрыла дарогі з Сербіі\nЗ-за бесперапыннага патоку мігрантаў харвацкая паліцыя перакрыла сем з васьмі памежных пераходаў з Сербіяй.\nУ Сербіі, Босніі і Харватыі абвешчана надзвычайнае становішча (фота)\nУлады Босніі, Сербіі і Харватыі абвясцілі ў шэрагу раёнаў надзвычайнае становішча пасля таго, як праліўныя дажджы выклікалі самую моцную за апошнія 120 гадоў паводку.


Мастацтва - Відэа -- арт і медыя ...\nПрастора, што вымагала стэрыльнасці\nАліна Блюміс, Джэф Блюміс. Клон-2.\nЦёмнае памяшканне галерэі -- і кожную гадзіну на белы экран праектуецца вобраз. Ён развіваецца ў часе, застаючыся канцэнтраваным унутры сябе. Ён паглынае ўвагу цалкам -- сярод белізны сцен, прыглушанай паўзмрокам, што пануе ў зале. Гэта -- пра відэа-праект Вольгі Сазыкінай «Булён для душы», які дэманстраваўся ў галерэі «Падземка».\nСюжэт -- гранічна просты і абсурдна-банальны: прыгатаванне булёну, у які рытмічна, паслядоўна закідваюць ядомае і неядомае -- капусту, шкарпэткі і гадзіннік, даволі дзіўную і відавочна лішнюю спажыву для душы і цела. На прэзентацыі адбыўся кур’ёзны выпадак, які мастачку парадаваў: прагляд відэа зрабіў такое моцнае ўдзеянне на малое дзіця, што дзяўчынку званітавала. Гэта, на думку аўтара, нармальная і здаровая рэакцыя на пераяданне -- у дадзеным выпадку гэта метафара духоўнага спажывання. «Мы ведаем, што духоўнае звязана з фізічным, што думка матэрыяльная. Мой праект -- пра духоўную ўсёеднасць, пра якасць таго, што нам даводзіцца спажываць. У такой іранічнай алегорыі ён і нарадзіўся». Відэапраекцыя -- гэта не ўся выстава. Ставілася задача такім чынам арганізаваць прастору залы, каб зрабіць яе стэрыльнай – у процівагу той падзеі, што доўжылася на экране. Ачышчэнне паветра адбывалася з дапамогай іанізатараў. Паўсюль былі расстаўлены ёмістасці з празрыстай вадой. Гук, які суправаджаў відэавыяву, -- манатоннае бульканне, -- сімвалізаваў агонь душы і усёпаглынальнае полымя -- і матэрыяльнае, і духоўнае.\nМетафара задушлівай шчыльнасці, абмежаванасці працэсу, што дэманстраваўся ў прасторы галерэі, будавалася на адным з найвыразных выяўленчых сродкаў -- святле. Гэта -- круг, што выхоплівае з цемры тое, што ў будзённым жыцці банальнае, сумнае і нецікавае (старая каструля, месіва ежы і рэчаў у ёй), але тут, уключанае ў медыятыўны рытм гукаў і рухаў, дзіўным чынам прыцягвае нашу ўвагу. Выбраны фармат «хатняга» відэа без тэхналагічных наваротаў аказаўся найбольш адэкватным задуме. Дзякуючы працы з прасторай, часам, гукам уздзеянне атрымалася моцнае і канцэнтраванае.\nПрастора, што патрабавала глыбіні\nПраект Руслана Вашкевіча і Аляксея Фёдарава «RW+++» быў задэклараваны аўтарамі як выклік традыцыйнай культурнай прасторы -- і гэта ўвасобілася ў форме экспазіцыі: жывапіс, аб’екты і відэа, якое дэманстравалася на экране. «З дапамогай відэа-выявы замкнёная прастора неверагодна пашыраецца, страчвае канкрэтныя абрысы і дапамагае раскрыць задуму ва ўсёй паўнаце, -- гаворыць Руслан Вашкевіч. -- Гэта ж натуральнае жаданне, відаць, любога мастака -- ажывіць вобраз. А для творцы, які працуе ў традыцыйных тэхніках, -- штосьці недасяжнае. Мне падабаецца з плоскага вобраза рабіць 3D-выяву, а калі дадаецца і рух -- гэта ўжо чацвёртае вымярэнне, гэта -- само жыццё».\nВідавочна, што тут праяўляецца выставачная стратэгія, у аснове якой як мінімум дзве задачы -- пашырыць, па-першае, прастору, па-другое -- рамкі ўмоўнасці экспазіцыі. У выніку -- зрабіць уздзеянне максімальна моцным. Прастора тут разумеецца як асяроддзе, асаблівымі станамі якога з’яўляюцца асобныя целы і асобныя сувязі, зменлівыя ў сваіх суадносінах. Глядач у такой прасторы ўспрымаецца не як нейтральны суб’ект, а як каталізатар сітуацыі, што будуецца вакол яго. Ствараючы такое асяроддзе, мастак улічвае шматлікія складнікі і іх узаемадзеянне -- не толькі матэрыяльныя аб’екты, але і колеравы клімат, асвятленне, шумы, пахі, рух… Адной з форм такога сінтэтычнага ўздзеяння на гледача з’яўляецца відэа-арт -- мастацтва, заснаванае на працы з відэаіміджамі.\nПошук магчымасцей тэхналогіі\nБольшасць даследчыкаў часам нараджэння відэа-арта называюць 1965 год, а яго пачынальнікам лічаць Нам Джун Пайка, амерыканскага мастака карэйскага паходжання. Упершыню ж тэлевізійную выяву выкарыстаў у сваёй рабоце нямецкі мастак Вольф Фастэл яшчэ ў 1950-я гады.\nУ пачатку свайго развіцця відэа прыпадабнялася да абстрактнай рухомай карціны -- абыгрывала разнастайныя трансфармацыі тэлевізійнага сігналу. Цягам даследавання магчымасцей тэхналогіі былі адкрыты спецыфічныя эфекты, у выніку чаго фармальныя патэнцыі медыя неверагодна пашырыліся. Акрамя таго, адбываўся пошук сэнсавых сувязей і асацыяцый, якія часта аказваліся спантанным плёнам нечаканых візуальных і вобразна-гукавых рашэнняў. Відэа стала актуальным сродкам, сугучным пошукам постмадэрнізму. Даследчык гэтага перыяду Кацярына Андрэева піша: «Постмадэрнізм рухаецца ў бок візуальных шэрагаў з дэлакалізаванай гісторыяй і няпэўным “матэрыяльным” складам... Відэа валодае постмадэрнісцкім сэнсавым патэнцыялам: дазваляе ствараць трансгрэсіўную карціну, прадстаўляць дэлакалізаваную віртуальную рэальнасць...»\nПаваротным момантам для новага медыя стала касэльская dоcumenta-5, якая адбылася ў 1972 годзе. У асобны раздзел гэтага найважнейшага форуму сучаснага мастацтва былі вылучаны кінавідэафільмы і відэа, адзнятыя на 16-міліметровай плёнцы. Неўзабаве з’явілася ручная, даступная многім мастакам відэакамера, і велізарная колькасць творцаў занялася здымкамі кароткіх фільмаў, многія з якіх будаваліся на іранічным абыгрыванні мас-медыйных клішэ, прыёмаў камерцыйнага тэлебачання. Хоць напачатку відэа-арт быў успрыняты як кіно, так і тэлебачаннем даволі негатыўна, яго тэхнічныя эфекты з выстаў актуальнага мастацтва вельмі хутка былі абсарбаваны маскультурай: тэлеперадачамі, а перадусім -- кліпамі, якія надзвычай актыўна перапрацоўваюць мову відэа-арта і авангарднага кінематографа.\nУ чым спецыфічныя рысы гэтага кірунку мастацтва?\nВідэа-арт, як правіла, прызначаны для паказу ў прасторы музея ці галерэі і разлічаны на падрыхтаванага гледача -- у гэтым яго прынцыповае адрозненне ад кароткаметражнага кіно. Яшчэ: у відэа-арта больш разнастайныя мэты, напрыклад, даследаванне псіхалогіі бачання, сузірання. Ці -- энергічная атака на чаканні спажыўца відэавобразаў, сфармаваных тым жа кіно... Задума відэа-мастака для сваёй рэалізацыі можа не прадугледжваць наяўнасці акцёраў, можа не ўтрымліваць дыялогаў і ўвогуле -- не мець патрэбы ў чалавечым голасе, у акрэсленым сюжэце. «Мне падаецца сумным традыцыйнае кіно, -- прызнаецца медыя-мастак Біл Морысан. -- Бо можна ствараць гісторыю з характарам і сюжэтам, а можна ствараць проста эмоцыю, уражанне».\nМагутны сродак відэа-арта -- святло. Мастак Брайн Эно ў каталогу міжнароднай выставы так апісвае яго ролю ў стварэнні вобраза: «Мая творчасць вырасла з думкі пра відэажывапіс, калі запіс свабодны ад драматычных калізій, наратыўнай паслядоўнасці і нават ад канечнай працягласці, якая адпавядае хутчэй “часу апавядання” ў кіно, чым рэальнаму часу жывапісу... Цягам сваёй працы я прыйшоў да высновы, што першасны матэрыял відэамастака -- гэта не аповед і не канцэпцыя, нават не вобразы. Гэта святло. Праз яго відэамастак можа праясніць сваю ідэю і генерыраваць новыя вобразы. Але ён можа і проста гуляць са святлом. Відэатэхналогія ўпершыню дорыць мастаку магчымасць кіраваць святлом».\nНайбольш папулярная форма відэа-арта сёння -- інсталяцыі. Гэта могуць быць і некалькі работ, якія дэманструюцца паасобку, і любыя камбінацыі відэатэхналогій з іншымі медыямі. Адна з галоўных стратэгій, якую выкарыстоўваюць мастакі відэа-інсталяцый, -- уключэнне ў твор усіх аспектаў навакольнага асяроддзя. Глядач у такой сітуацыі іграе актыўную ролю, бо ён, рухаючыся ў гэтай прасторы, расстаўляе ў ёй акцэнты, выбудоўвае яе логіку і паслядоўнасць разгортвання. Напрыклад, вядомы амерыканскі творца Тоні Оўрслер стварае інсталяцыі, у якіх камбінуе словы, рухомую выяву і скульптурныя аб’екты. Брытана-нямецкая група «Artists Anonymous» спалучае ў сваіх работах жывапіс, скульптуру, інсталяцыі і відэа. Напрыклад, яны накладалі фарбу непасрэдна на плёнку, якая пасля пераводзілася ў відэафармат. У выніку прагляду атрымліваецца эфект жывапісу, які вібрыруе. Эвеліна Домніч (мінчанка, якая скончыла філасофскі факультэт БДУ і пераехала ў Амерыку) разам з кінарэжысёрам Дзмітрыем Гельфандам актыўна працуюць з гукалюмінісцэнцыяй -- з’явай, калі ультрагук спараджае святло. Яны ствараюць міждысцыплінарныя работы на мяжы навукі і мастацтва: у 2001 годзе ў нью-йоркскай галерэі прадставілі імпрэзу, цягам якой выява праектавалася на клубы пары (дзве паравыя машыны стаялі непасрэдна ў памяшканні). Візуальны шэраг суправаджаўся электроннай мінімалістычнай музыкай.\nТакім чынам на перасячэнні самых розных сродкаў і відаў сучаснага мастацтва ствараецца інтэрактыўны прадукт, які утылізуе ўсе аспекты навакольнага асяроддзя з мэтай максімальнага ўплыву на аўдыторыю.\nВідэа-арт перажывае актыўны перыяд свайго развіцця. Дзейнічаюць медыя-цэнтры, рэгулярна адбываюцца буйныя фестывалі. Мастакі, якія працуюць з відэа і займаюцца медыя-мастацтвам, атрымліваюць датацыі ад буйных кампаній, фондаў і дзяржаўных структур. Матывацыя зразумелая: творцы, прыўносячы ў тэхніку эстэтычны, гуманітарны складнік, выконваюць важную сацыяльную ролю -- адаптуюць сучасныя тэхналогіі да чалавечага фармату.\nДзве вяхі відэа-арта: ад эксперымента да класікі\nБез Нам Джун Пайка не было б сённяшняга відэа-арта. Нястомны эксперыментатар, ён паўплываў на ўсю медыякультуру, хоць, як філосаф і прыхільнік дзэн-будызму, і не быў яе апалагетам. Ён адыграў вызначальную ролю ў сцвярджэнні відэа як часткі сучаснага мастацтва.\nНам Джун Пайк нарадзіўся ў Сеуле, вывучаў філасофію і музыку ў Токіо, у Германіі быў удзельнікам групы «Флюксус», у 1964 годзе пераехаў у Нью-Йорк і пачаў эксперыментаваць з відэа.\nМенавіта ягоныя творы сталі называць відэа-скульптурай -- ён збіраў аб’екты, напрыклад, робата (ці віяланчэль, на якой грала напаўаголеная музыкантка) з тэлевізараў і манітораў, узвёў грандыёзную «тэлевежу» да Алімпійскіх гульняў у Сеуле.\nУ гэтым мабільным кірунку мастацтва, які трывала асацыюецца з сучаснасцю, ужо ёсць свае класікі, якія «прыміраюць» відэа-арт са старымі медыямі, больш за тое -- робяць гэта сваёй стратэгіяй. Амерыканскі мастак Біл Віёла закранае вечныя агульначалавечыя тэмы: нараджэнне, смерць, любоў. Творы запамінаюцца асаблівымі жывапіснымі якасцямі, выкарыстанне аўтарам замаруджанага руху спрыяе поўнаму пагружэнню гледача ў вобраз, лёгкаму прачытанню сэнсаў, закладзеных унутры яго. «Я хачу, -- казаў мастак, -- прыўзняць заслону, якая хавае найбольш загадкавыя моманты чалавечага жыцця». Яго цікавіць прырода чалавечых эмоцый, напрыклад, плач -- гэта адзнака пакуты ці вызвалення ад яе?\nУ многіх творах Віёлы адбываецца прамы дыялог з гісторыяй мастацтва. У рабоце «Вітанне» ён ператварае твор італьянскага маньерыста ХVІ стагоддзя ў рухомую карціну, а 45 секунд рэальнага часу -- у 10 хвілін маруднага разгортвання выявы. І гэта якраз той выпадак, калі падобныя візуальныя ўражанні нельга атрымаць ніякім іншым чынам: відэакамера стварае цалкам новыя эстэтычныя крытэрыі і магчымасці...\nУ адным з інтэрв’ю мастак гэткім чынам тлумачыць эвалюцыю сваіх работ: «У многім яна звязана з эвалюцыяй тэхналогіі. Я ўпершыню ўзяў камеру ў 1969 годзе... Гэты сродак быў вельмі прымітыўным, даваў выяву нізкай якасці, да таго ж -- чорна-белую... Але нешта мне сказала, што я буду гэтым займацца ўсё жыццё -- я меў нейкае ўнутранае бачанне таго, як відэа будзе прасоўвацца ў свет, у культуру. Тэхналогіі змяніліся вельмі моцна: не раўнуючы, як у выпадку з жывапісцам, якога б вучылі пісаць абмежаваным наборам фарбаў, але штогод дадавалі колеры… Гэта тое, што адбываецца з відэа. Я не бачу канца гэтаму працэсу, кожны год з’яўляюцца новыя магчымасці, тэхнікі, якія я магу скарыстаць... Я думаю, што самае галоўнае -- гэта захаваць сябе, быць упэўненым, што ты пастаянна расцеш. Можна мець самыя лепшыя тэхналогіі ў свеце, але калі ты не маеш ідэі, калі ты страціў адчуванне руху наперад ці жаданне зрабіць нешта такое, чаго не ведаеш (бо мы заўсёды спрабуем рабіць тое, што ведаем, так мы адчуваем сябе ўтульна) -- значыць, ты страціў самога сябе. Ты заўсёды мусіш быць упэўненым, што ў тваёй творчасці застаецца месца для новага».\n«Аn angelico». Гісторыя аднаго калектыву\nЗгаданы вышэй відэафільм Біла Віёлы «Вітанне», зроблены паводле карціны «Сустрэча Марыі і Лізаветы» Якопа Панторма, аказаў велізарны ўплыў на беларускага творцу Антона Слюнчанку. У ноч з 31 снежня 2000 года на 1 студзеня 2001-га ён разам з Віталем Дзегцяровым стварыў суполку, названую ў гонар мастака Фра Анджэліка -- «Аn angelico». Ужо наступнай восенню першы сумесны твор быў паказаны на Беларускім фестывалі медыя-арта.\nУ сучаснай тэхніцы мастакоў прываблівала магчымасць пры дапамозе надзвычай мабільнага сродку данесці свае ідэі самым шырокім колам гледачоў. З відэа-артам можна працаваць як з жывапісам -- ён спалучае жывапіс і рух. Рух можа быць хуткім і запаволеным, тут можна разгледзець аб’ект з усіх ракурсаў... У адным творы лёгка спалучаюцца два планы -- візуальны і наратыўны.\nНа выставачных пляцоўках Мінска складана паказваць творы відэа-арта (трэба шукаць тэхніку і сродкі), таму мастакі знайшлі свайго гледача ў клубах, на дыскатэках. Праблемы, якія хвалююць творцаў, адпаведныя нашаму супярэчліваму часу: адзінота чалавека і яго самадастатковасць, абыякавасць красы да свету, уздзеянне інфармацыі на яе спажыўца... Гэтыя тэмы аўтары ўздымаюць у сур’ёзных работах, якія ствараюць для сябе. А на дыскатэку прапаноўваюць аблегчаныя варыянты -- міксты. Такога кшталту клубны відэа-арт даволі папулярны ў Еўропе. (Чымсьці падобным па форме займаюцца дзіджэі, якія ствараюць выяўленчыя міксты да музыкі, што граюць электронныя гурты.) «Мы атрымліваем задавальненне ўжо толькі ад таго, што рэалізуемся як мастакі. Проста не даводзім увесь працэс да канца -- не паказваем свае творы ў галерэях... а працуем для звычайных людзей. Але і тут часам з добрымі дзіджэямі мы можам паказаць свой якасны відэа-арт -- для публікі, якая шукае адказы на нейкія складаныя пытанні ўнутранага развіцця. Да таго ж нам цікава рабіць мастацтва для ўсіх».\nСпробы збіраць аскепкі...\nУ Мінску няма галерэй, дзе б паслядоўна падтрымліваўся відэа-арт, таму яго развіццё адбываецца, скажам так, досыць спантанна. Але інтарэс да мастацтва новых тэхналогій захоўваецца. У 2000 годзе адбыўся фестываль відэа і эксперыментальнага кіно «Праекцыі» (куратар Галіна Нагаева). Неўзабаве пасля яго Асацыяцыя сучаснага мастацтва праводзіла семінар па медыя-арце. У 2001-м наступны фестываль -- transit.by -- прадставіў відэа- і медыя-арт Беларусі, Расіі, праекты са Швецыі і Польшчы. Апошні transit адбыўся ў 2006 годзе, сярод аўтараў -- шэраг мастакоў беларускага паходжання, якія працуюць у Еўропе. Па словах куратара і дырэктара Таццяны Новікавай, задачы фестывалю -- рэпрэзентацыйныя, аднак яго мэтай не было прадставіць нацыянальнае мастацтва, напрыклад, беларускі медыя-арт: мастакі ствараюць і дэманструюць свае работы ў розных краінах, і часта немагчыма ідэнтыфікаваць іх па нацыянальнай прыкмеце. «У Амерыцы і Германіі добра вядомыя мастакі родам з Беларусі, якія цяпер жывуць і працуюць за яе межамі. Мы лічым гэтых людзей нашымі суайчыннікамі і ганарымся імі. Сабраць разам усе творчыя набыткі беларусаў за мяжой немагчыма -- у першую чаргу таму, што іх шмат і яны выяўлены ў розных формах, якія не заўсёды суседнічаюць адна з адной, нават калі гэта і медыя-арт. Тут і відэа, і дарагія інсталяцыі, і страшэнна дарагія футурыстычныя работы, заснаваныя на найноўшых тэхналогіях…»\nУ чаканні працягу (замест песімістычнага заканчэння)\nТворчасць сучасных мастакоў, звязаных з Беларуссю, якія актыўна працуюць з рознымі медыямі, сапраўды вартая асобнага разгляду. Напрыклад, дзюсельдорфская групоўка (мастакі, якія паехалі вучыцца ў Дзюсельдорф і там засталіся), ці Эвеліна Домніч, якую я ўжо згадвала, ці Аліна і Джэф Блюміс з Нью-Йорка. Аліна нарадзілася ў Мінску, атрымала тут пачатковую мастацкую адукацыю, завяршыла якую ў Нью-Йорку. Гэты творчы тандэм працуе ў відэа-арце, у камп’ютэрнай графіцы і трохмерных інсталяцыях, у скульптуры і фатаграфіі. Яны вядомыя ў ЗША, актыўна ўдзельнічаюць у расійскім мастацкім жыцці, час ад часу іх праекты з’яўляюцца ў Мінску (гэтай восенню -- у галерэі «Падземка»).\nЯкія творчыя задачы ставяць сабе мастакі, працуючы з новымі медыямі, у чым характар іх пошуку і эксперымента? Як невялікі прыклад адказу на такія пытанні, прывяду самарэфлексію Максіма Тымінько. «Я пачаў сваю творчую дзейнасць з жывапісу, праз эксперыментаванне з рознымі тэкстурамі і паверхнямі прыйшоў да работ з разнастайнымі медыямі. Я хацеў вылучыць часавы аспект у маіх работах, таму пачаў працаваць галоўным чынам з мастацкімі формамі, заснаванымі на часавых параметрах, напрыклад, фільм, перформанс і асабліва -- відэа. Прымяняючы новыя медыі ў маёй творчасці, я пачаў усведамляць пэўныя тэарэтычныя і канцэптуальныя праблемы, звязаныя з выкарыстаннем тэхналогій у сучасным мастацтве. Апошнія гады я ўсё больш і больш цікавіўся даследаваннем змен, якія прынёс у мастацкую практыку тэхналагічны бум. Назіранне за імклівым пранікненнем новых тэхналогій ва ўсе сферы чалавечай дзейнасці змушае мяне думаць пра тое, як у гэтых абставінах можа быць асэнсавана мастацтва і як ставіцца да гэтага мне -- менавіта як мастаку.\nУ сваіх апошніх работах я пачаў працаваць з некаторымі аспектамі гэтай праблематыкі, асабліва важнымі для мяне.\nВа ўзаемаадносінах паміж мастацтвам і тэхналогіямі мяне перадусім цікавіць тая мяжа, да якой мастацтва можа разумецца як тэхналогія, і наадварот: да якой мяжы тэхналогіі разглядаюцца як мастацтва? Старажытнагрэчаскае слова «techne» азначае і мастацтва і рамяство, і гэтая сувязь усё яшчэ застаецца значнай і інтрыгоўнай для мяне... Так што ў кампазіцыі «Песня для Музы медыя-арта» я хацеў у крыху іранічнай форме ўвасобіць матывацыю, паводле якой сучасны мастак выкарыстоўвае ці не выкарыстоўвае новыя медыі ў сваёй артыстычнай практыцы.\nУ праекце «The Bolek and Lolek Cosmos» гэтае развіццё утапічнай тэхналогіі пачалося для мяне як від новай мастацкай формы і «іншы шлях» мастацкага выяўлення. Адначасова я абыгрываю ідэю эфемернасці тэхнічнага прагрэсу. Гэтае нерэальнае памкненне вырашыць гуманістычныя праблемы з дапамогай розных прылад і гаджэтаў мае відавочна рамантычны арэол, які я спрабую ўзнавіць у сваёй рабоце...»